Osasun Publikoaren Batzordeari proposatuko dio Pfizer edo Modernaren dosia jartzea eta ontzat eman beharko du gero Lurraldearteko Osasun Kontseiluak. Hego Euskal Herrian 123.000 lagunek jaso dute Janssenen txertoa. EMAk ez du oraindik aukera honi buruzko ebazpenik eman.\nModernaren eta Janssenen errefortzu dosiak jartzea babestu du AEBko Elikagai eta Sendagaien Agentziak\nJanssen hartu dutenek beste dosi bat jasotzea onartu dezake Osasun Publikoaren Batzordeak\nAdituek osatutako Txertoen Lantaldeak, Osasun Publikoaren Batzordeari proposatuko dio espainiar estatuan Janssenen dosi bakarreko txertoa jaso zuten ia bi milioi pertsonei Pfizer edo Modernaren dosi indargarri bat ematea.\nOsasun Publikoaren Batzordeari helarazi ondoren, Osasun Publikoaren Sistemaren Lurralde arteko Osasun Batzordeak (CISNS) onartu beharko du proposamena. Osasun Ministerioak eta autonomia-erkidegoek osatzen dute batzorde hori eta hurrengo bilera datorren asteazkenean izango da.\nTxertoen Batzordearen gertuko iturriek jakinarazi dutenez, aspalditik zuten esku artean dosi indargarri hori ematearen aukera; izan ere, laborategi berak, dosi bakarreko txerto hori atera zuen unean, saiakuntza kliniko bat jarri zuen martxan, bigarren dosi batekin eraginkortasun immunitarioa handitzen ote zen ikertzeko.\nEstatu Batuetako Elikagai eta Sendagaien Administrazioak (FDA, ingelesez) joan den asteazkenean eman zion oniritzia Moderna eta Johnson & Johnsonen (Janssen) covid-19aren aurkako dosi indargarriak emateari, baita txertoak nahasteko aukerari ere; dena den Sendagaien Europako Agentziak (EMA) ez du oraindik horren inguruko iritzirik eman.\nEMAk atzo aurreratu zuenez, datorren astelehenean, urriak 25, emango du Modernaren txertoa (Spikevax) indartzeko txertaketari buruzko iritzia; horretarako, 12 urtetik gorako pertsonei bigarren dosia jarri eta sei hilabetera hirugarren dosi bat jarrita egin den saiakuntza baten emaitzak aurkeztuko ditu.\nHalaber, "datozen asteetan" espero du EMAk Janssenen txertoa ekoizten duen Johnson & Johnson farmazialari estatubatuarraren eskutik, dosi bakarreko txerto hori gutxienez lehenengotik sei hilabetera emandako bigarren dosi batekin indartzearen inguruko datuak jasotzea.\nProposamena aurrera aterako balitz eta EMAk aldeko iritzia emango balu, Hego Euskal Herrian Janssenen txertoa jaso duten 123.000 lagunek (1,9 milioi estatu osoan) bigarren dosi bat jasoko lukete Pfizer eta Modernaren txertoekin, biak ere RNA mezulariarenak.\nDuela gutxi, Osasuneko Lurralde arteko Osasun Batzordeak onartu zuen Pfizer eta Modernarekin oroitzapen-dosi bat ematea 70 urtetik gorako pertsonei eta immunitate txikia izateagatik arrisku handia duten kolektiboei, bai eta farmako immunodepresoreekin tratamendua jasotzen dutenei ere.\nAdinekoen zentroetan instituzionalizatutako pertsonei ere errefortzu-dosiak eman zaizkie.


Kartzeletako berrogeialdiak | Iritzia | Berria\nBisitarik gabe, etxekoen goxotasuna telefono dei ziztrin bakanetara mugatua, eta, urteetan berrogeialdi gogorragoak bizi izan dituzuenoi zer esan behar dizuegu, bada, egoera xelebre honetan geure etxeetan konfinaturik gaudenok!\nZuetako batzuen gutuna aurrean dut Grande Marlaskak aginte makila hartu duela jakin dudanean, eta... ezin izan dizuet idatzi gogorregi egiten zaidalako. Ez hain zuzen berrogeialdia luzea izango den beldurrez, noiz arteko agintea izango duen pertsonaia malapartatu honek baizik.\nEgia da, orain, guztiaren gainetik birusa duen koroiak duela lehentasuna. Hori garbi! Baina, erantzuna nork hartu eta nola erabili egiten zait gogorra, bai Euskal Herriarentzat baita Kataluniarentzat ere. Herri diren eta sentitzen diren guztientzat esan nahi dut.\nNeurri zehatz eta zorrotzak hartu beharra dagoela zalantzarik ez du inork dagoeneko, birusak daraman abiadura ikusita. Gainera, oso kutsakorra denez, azkarrak bezain zehatzak behar dira kontra-neurri horiek. Eta, egia esan, honetan ez dira oso fin ibili ez Espainiako gobernua ezta Gasteizkoa eta Iruñekoa ere. Zer esanik ez Macron jauna, hauteskundeak ez dituenean bertan behera utzi ere egin. Orain bai bigarren itzulirako, otsoari belarriak ikusi dizkionean jaso duen parte-hartzearekin. Guztiak, diruaren esanetara makurturik, eta kalteak ikusi ahala bat-bateko jardunean, inprobisatzen dabiltza, alegia. Lehian, gu guztion kalterako birusa bere bidea egiten ari den bitartean.\nEgia esan, ez da erraza izango hau kudeatzea, eta are zailago kontrolatzea, baina, agintea baino kontra-agintea eragiten digutenei aurre egitea ezinbesteko dugu guztiok. Eta hor herritarren botoak jaso dituztenek bai Gasteizko zein Iruñeko gobernu eta legebiltzarreko jendeak badu erantzukizuna.\nAlarma egoeran gaude. Bai! Baina alarma sortu duena birus zital eta kutsakor bat da, eta ez herritarrok. Beraz, ez dugu inolaz ere gure aurkako neurririk onartu behar, eskubide zibil eta politikoak zapaltzen dituenik. Ezin da onartu berrogeita bat urteren ondoren, herritarren borroka aunitzi esker lortutako aurrerapenak bertan behera uztea. Segurtasunak, hitzak dioen legez, askeak izan gaitezen lagundu behar gaitu, eta gizarteak garbi du gugan, herritarrongan, duen eragin handia.\nSegurtasuna eta Osasuna eskuduntzak dituzten gabeziak dituztela ere, Espainiako Gobernuak, PSOEk eta Podemosek, lapurtzea egoeraren larritasunaren izenean, aitzakia besterik ez dela diot. Dugun gutxi hori, geurea dena, bestalde, behingoz bereganatzeko egindako ahalegina da, aspalditik baitabiltza bide oker horretatik-eta. Une larrienean, elkartasuna eta auzolana behar denean, hemen eta han nork agintzen duen jakin dezagun edo hobeto esanda, ahantz ez dezagun, alegia. Izan ere, hori da azken batean Espainiako agintean daudenentzat bete beharreko lana, agintean dagoena egon, horrela jokatu dute, eta, euskaldunok ederki asko dakigu hori.\nHala eta guztiz ere, ez dugu amore emango, nahiz Espainiako presidenteari lehendakariak emandako erantzuna epelkeria hutsa besterik izan ez, eta Nafarroako presidentearena amore osoa ematea, herritarrok aurkituko dugu berriz ere subiranotasunaren bidea, horretan baikabiltza. Izan ere, burujabe izatera hortik soilik heldu gintezke, geuk geure lurraldean erabaki eta kudeatzea dugun egoera dugula.\nEuskal Errepublika independentea ezkerretik eraikitzea izan beharko luke gure lana.\nGrande Marlaskarekin hasi eta berari buruz bukatu nahi dut gaurko artikulu txiki hau, COVID-19 birusa baino birus beldurgarriagoak badirela gure artean esanez. Euskal herritar guztion segurtasun osoaren buru eta jabe dena, Euskal Herriko herritar torturatu askorentzat ondo ezaguna eta euskal presoen hiltzaile gaur egun ere, beti izango da Euskal Herriaren etsai; beraz, nekez ezer ona, eredugarria, eta eraikitzailea ekar diezaguke... Utikan!\nEuskal Preso eta Iheslari politikoak gure gogo-bihotzean!


Lauburu Ibarra Mahalak seriotasuna mantendu du Belabietan - Lauburuke\nLauburu Ibarra Mahalak seriotasuna mantendu du Belabietan\nAinhoa2018-04-10T08:20:01+02:002018.04.10 |Tags: lauburu, Ohorezko Maila|\nLauburu Ibarra Mahalak 3-1 irabazi zion Asturiasko Rodiles taldeari eta bigarren itzuliko talderik onena izaten jarraitzen du. Ibartarrak 7 norgehiagoka irabazi eta berdinketa bat egin du bigarren itzuli honetan, eta Belabieta beren gotorlekua bilakatu da, liga guztian bertatik pasa diren taldeetatik inork ez baitu garaipenik lortu, etxean jolasten duten oro, gazte ibartarren sendotasuna agerian geratzen da.\nSailkapenean azken postuan zegoen talde baten aurrean jarri ziren moratuak eta etxekoentzat partidu erosoa izango zela aurreikusi zitekeen, baina entrenatzaileak astean zehar jokalariei jakinarazi zien moduan, erasoan zein defentsan oso ideia garbiak dituen taldea da Asturiaskoa. Erasoan joko bertikala egiten du, ia elaboraziorik gabe pibotarekin konektatzeko. Partiduaren planteamendu hau ez da Lauburukoen ezaugarrientzat egokiena, baina ibartarrak neurria hartu zuten defentsan partidu guztian zehar, 6 jaurtiketa bakarrik jasan zituelarik.\nPartidua tokikoen jabetzarekin hasi zen, baina azken metroetan ez zuten asmatzen. Azken asteetan ikusi den moduan, Belabietako pista ez dago kirol hau praktikatzeko baldintza egokietan eta jokalariek irrist egiten zuten erabat, jokoaren ikuskizuna ahulduz.\nJokalarien ziurgabetasuna agerian geratzen da Ibarrako kantxan jokatzen den guztietan. Hala ere, Aitor Arevaloren mutilak erasoan pazientzia hartzeko gai izan ziren, 10 metroetan itxi zen defentsa baten aurrean ekintzak bilatuz. Aukerak ugari estrategia ekintzetan eta posizio erasoan, baina hutseko berdinketan jarraitzen zuten. Lehenengo zatia amaitzeko lau minutu falta zirela, bandako sake bateko estrategia ekintza batean, Ion Ander Cuadradok 1-0ekoa ezarri zuen markagailuan. Lehenbiziko denbora emaitza horrekin amaituko zen ustetan, kornerretik ateratzeko ekintza bikain batean Aitor Sanchezek 2-0ekoa markatu zuen eta halaxe amaitu zen lehen zatia.\nBigarren zatiaren hasiera ez zen tokikoen aldeko jarri, minutu bat baino gutxiagotan markagailuan tartea gutxitu baitzuten. Gol honek konfiantza eman zien, baina beren planteamendua ez zen lehenengo zatitik aldatu, defentsa 10 metroetara jartzen jarraitu zuten, akats bat aprobetxatuz kontra batean ateratzeko. 13 minutu falta zirela, bisitariek, kanporaketa bat medio, jokalari gutxiagorekin geratu ziren. Baloia pazientziaz mugitu eta ekintza onak eginda ere, emaitzak lehengoan jarraitzen zuen. Aukerak sortu bai, baina golaren aurrean asmatzen ez, xehetasun txikienak ere puntuak ihes egitea eragin zezakeen.\n3 minutu falta zirela, Asier Colasek 2x2ko trantsizio azkar batean 3-1ekoa sartu zuen eta Asturiaskoek atezain jokalariarekin saiatu baziren ere, emaitza honekin amaitu zen partidua.\nEntrenatzaileak ondoko balorazioa egin zuen: “Hasiera batean, Castro Urdiales taldea zoriondu nahi dut, egin duten txapelketa bikainagatik eta liga irabazteagatik. Denboraldi ona egin dute eta kategoriako talderik erregularrena izan da. Norgehiagokari dagokionez, lehenengo zati oso ona jokatu dugu, baina gola sartzea asko kostatzen zaigu. Gol gutxien sartzen dituen laugarren taldea izateak asko arduratzen gaitu. Ez zen partidu erraza, baina ontzea lortu dugu eta aurrera ateratzeko adina pazientzia izan dugu. Taldea ere zoriondu nahi dut egindako esfortzuagatik, baldintza txarretan entrenatzetik gatoz-eta; pista oso baldintza kaxkarrean egon da aste guztian, itoginak, hautsa…, erabat oinak garbitzen egotea ez da entrenatzeko baldintzarik onena. Bi norgehiagoka geratzen dira ligan eta hiru helburu ditugu: bigarren itzulian gol gutxien jasan dituen taldea izatea, lortutako puntuetan bigarren itzuliko talderik onena izatea eta Belabieta garaitezin uztea denboraldi osoan”.


Edward Snowden EBko Sakharov saria lortzeko hautagai izan zen - EBko kazetaria\nEdward Snowden, iheslari estatubatuar inteligentziako langile ohiak, Sakharov sarirako, Europako giza eskubideen sari nagusirako, hiruren zerrenda aurkeztu du. Snowden Europako Parlamentuan izendatu zuten politikari berdek AEBetako zaintzari buruzko xehetasunak ezagutzera emateagatik.\nHautagaiek, gainera, Malala Yousafzai da, neskato hezkuntza zorrotzak burutik ateratako Pakistango nerabe. Europako Parlamentuak saritu duen sari ohia, besteak beste, Nelson Mandela eta Aung San Suu Kyi dira.\nSnowdenen izendapenak aitortu zuen AEBetako zaintza jarduerak ezagutzera ematea "zerbitzu izugarria" zela giza eskubideei eta Europako herritarrei, parlamentuko talde berdeak esan duenez.\nSnowdenek, Errusian asiloa eskatu duenean, parlamentuan irakurritako agirian esan du eskertuta dagoela Europako politikariei "zaintza jendetsuaren erronka hartzeagatik".\n"Populazio osoen zaintza, gizabanakoa baino gehiago, gure garaiko giza eskubideen erronkarik handiena izango dela mehatxatzen du", esan zuen.\nPentsamenduaren askatasun sakharov saria urtero ematen da Andrei Sakharov, Sobietar zientzialari eta disident zientzialariaren oroimenean.\nAurtengo sariduna urriaren 10ean emango da jakitera.\nSariketako hirugarren hautagaia 2010en espetxeratu ziren Bielorrusiako politikarien talde bat da, Alexander Lukashenko presidentearen eztabaidagatik berriro hauteskundeen aurka protestatzeko.\nTaldea Ales Bialiatski, Eduard Lobau eta Mykola Statkevich presidentetzarako hautagai ohia osatzen dute.\nBialiatski Europako Kontseiluko Vaclav Havel giza eskubideen saria jaso zuen lehen pertsona izendatu zuten, 61,000 eurokoa (50,000 libera, 81,000 dolar).\nGai erlazionatuak:epeusakahrov sariaSnowden


Tartetarako merengea | Consumer\nMerengeek, kremek eta pastelgintzako beste estaldura batzuek bezala, tarta edo bizkotxoen itxura eta zaporea nabarmentzen dute.\nMerengea bakarrik edo tarta eta pastelen betegarri gisa har daitekeen gozokia da. Testura biguna edo gogorra izaten du, azukre-kontzentrazioaren arabera. Gozagarri horrez gain, osagai nagusiak arrautza-zuringoa eta, batzuetan, limoi- eta gatz-apur bat dira. Akonpainamendu hori duten tarten jatorria karlotak dira, hau da, moldea soletilla-bizkotxoekin estaltzea, bavarois-kremaz betea (gelatina eta esne gaina muntatuta).\nMerengea gozoaren araberakoa da. Egonkorrenetako bat italiera da, eta maiz erabiltzen da mousse, souflés eta postre hotzetan. Tartetarako lagun bat bilatuz gero, egokiena merenge egosia da, gainerako barietateak baino lodiagoa. Merenge-tartek karlotetako soletilla-bizkotxoen ordez merenge-hizkuntzak erabiltzen dituzte, eta gozoki egosi horren opil-betegarria tenperatura baxuan. Gainetik krema hotz bat edo izozki bat bota daiteke.\nTarta bat egiteko aukerak tarta horretaz arduratzen denaren ideiak adina dira. Merenge egosiaren kasuan, zuringoak glase-azukrearekin maria bainura irabiatu behar dira, oso bero leunarekin, krema lodi eta distiratsu baten trinkotasuna lortu arte.\nTartak apaintzeko eta labean gorritzeko elaborazio ezin hobea da merenge egosia\nLabean sartu aurretik, plaka paperez forratu edo horretarako egokia den silikonazko plaka jarri. Merengearekin, erabiliko den moldearen diametroa baino bi zirkulu txikiagoak egiten dira, eta beste zirkulu zentrokide batzuekin betetzen dira, opil bat osatu arte. Soletilla bizkotxo baten tamainako eta formako merenge hizkuntza batzuk ere eransten dira.\nHautseztatu glasé azukrea eta sartu labean 100 °C-tan hiru orduz. Denbora hori igarota, oinarrian merenge egosiko zirkulu bat jartzen da, eta horren gainean izozkia isurtzen da. Estali beste merenge-opilarekin eta jarri inguruan merenge egosiko hizkuntzak. Hurrengo pausoa izozkailuan dena 15 minutuz gordetzea da, eta zerbitzatu baino bost minutu lehenago atera.\nMerengea beste pastel batzuekin batera erabil daiteke, hala nola Bilboko Errusiakoa, merenge egosizko zenbait xafla angeluzuzenek osatua, esne-gainez edo gurin-kremaz beteak, eta glasé azukrezko estalkiak. Forma angeluzuzenean ebakitzen dira eta hamar zentimetro inguruko altuera hartzen dute.\nBeste tarta batzuek merenge mota bat erabiltzen dute, zuringoak almendra ehoarekin eta arto-irin pixka batekin irabiatzean lortzen dena. Hala, erdi-bizkotxo bat geratzen da, eta labean plakatan egosi ondoren, pastel-kremarekin edo gurinarekin betetzen da. Besteak beste, gurin-krema, moca edo esne-gaina marrubiekin bete daiteke merenge-plaka zatitua.\nTarta bat betetzeko, bi edo hiru zatitan mozten da horizontalean, eta horien artean betegarria gehitzen da. Ez da beharrezkoa geruza bakoitza erabiltzea, baina kontuan hartu behar da zaporeen konbinazioa postre hori ez galtzeko. Tarta bukatutakoan, azken dekorazioa ospakizunaren arrazoira egokitu daiteke, halakorik bada. Horrek ukitu pertsonala emango dio. Aukerarik errazenak eta errazenak pastelgintzako mahukarekin eta esne-gainarekin, fruta kakartuekin (gisatuak), txokolatezko fideoekin edo fruitu lehor osoekin edo zatikatuekin egiten dira. Beste sofistikatuago batzuk mazapanaz egindako irudi txikiak dira, prestaketari kolorea eta barietatea ematen diotenak.\nazukre egosia krema merengue-eu tartak


ZuZeuren guraizeez eta zentsuraz –\n“Edward Scissorhands” (Edorta Guraizesku edota Edorta Bostekoartazi, nahi duzuen bezala) Tim Burtonek 1990. urtean zuzendutako film zoragarria da. Edward robot batetik gauzatutako izaki biziduna da, baina sortzailea sorkuntza amaitu aurretik zendu zenez, guraizeak dauzka eskuak beharrean. Badirudi batzuentzat ZuZeu Hasierrek amaitu gabe utzi zuen obra dela, eta orain hemen gabiltzan Eduardoak artaziak dauzkagula eskuen ordez.\nLantzean behin norbaitek zentsuratzaileak garela diosku. Tarteka marteka, zuzeulariren batek gustuko ez duguna ezabatzen dugula deritzo. Kexa ziklikoa da, urtean bizpahiru aldiz entzun beharrekoa, eta orokorrean ofizioaren baitako neke txiki baten gisan hartzen dudan arren, zilegi bekit oraingoan azalpen labur batzuk ematea, zuzenean seinalatu nautenez.\nAste honetan, “Bilboko haur zuriek ez dute ume beltzekin jolastu nahi” sarreran iruzkin bat ezabatu genuen; ondorioz, eta arrazoi teknikoak medio, iruzkin horri emandako erantzunak ere desagertu egiten dira. Iruzkinean zenbait jatorrietako jendea definitzeko “arraza puta” eta “sasikumeak” isekak erabili ziren. Egun hauetan ere artikulu baten idazleari “euskara pobrean idazten duen sasikume ustez gaztea” deitu zion iruzkingile batek. Horrelako kasuetan eskua sartzeagatik zentsuratzaile lanak egiten ari garela esan digute, eta zentsuratzen dugula edo zentsuratuko dugula esanez axanpak egiten dabiltzanak jakin dezatela, haiek konturatu ez arren, etxekalte dabiltzala.\nZelai honetan joko arau batzuk daude: euskaraz idaztea, eta errespetuz. Iseka eta mehatxua dira marra gorriak. Iruzkin batek normak betetzen ez dituela iruditzen bazaigu, edo uste badugu Txernobilgo perretxikuren bat apropos dabilela eztabaida desbideratu eta desitxuratzen, Oier Aranzabal buru duen erredakzioko kideon artean hitz egiten dugu, eta erabaki bat hartu.\nHots: ZuZeuko erredakzioko inor ez dabil artikuluetan barna bere gustukoak ez diren iritziak zentsuratzen, konpartitzen ez dituen iruzkinak ezabatzen, ez eta argitaratzen diren idatziei filtroak jartzen. Kontrakoa. Nire antipoda ideologikoetan dagoen jendearen iritziak irakurri behar izaten ditut ia egunero, eta maiz zuzendu eta txukundu; eta tripak jan.\nHasierrek mandatu bat utzi zigun: euskaldunok denbora luzez gotortuta egon gara, baita mundu digitalean ere, bakoitza bere esparruan eta bere etxekoekin; hori ez da posible. Euskararen komunitateak esparru digital bat behar du, bertan eztabaidak eta iritziak ahalik eta modu sanoenean elkartrukatzeko, elkar entzuteko, elkarri bizkarra ez emateko. Hori da ZuZeu. Eta ZuZeuko joko zelaian aritu nahi duenak ZuZeuren joko arauak bete beharko ditu: ez irainik, ez mehatxurik, ez Txernobilgo perretxikurik.\nIa hamar urteko historian, 35.500 iruzkin baino gehiago idatzi dira etxe honetan; ez dira ehun ezabatu direnak.\nEz dakit zuri berdina gertatzen ote zaizun, baina oso zaila egiten zait gaztelaniazko mahainguru batzuk ikustea telebistan. Elkar irensten dira uneoro, elkar moztu etengabe, hitz egiten isildu. Iruditzen zait ez dela berdina gertatzen, normalean, euskarazko hedabideetako tertulietan. Ez naiz filologoa, baina akaso hizkuntzek fonologia, semantika eta gramatika daukaten bezala, “bolumena” ere badutela esatera ausartuko naiz. Iruditzen zait ZuZeu posible egiten duena euskarak bere baitan daukan erro bat dela: ez daukagu zertan bestea baino altuagoa hitz egin, parekoa iraindu edota ika-mikari elegantzia arrasto oro ezabatu, adierazteko daukaguna esateko.\nEztabaida gehienak normal samarrak izaten dira, argudioz beteta kasu askotan, eta maiz, iruzkingileek idatzia bera baino luzeagoak diren hausnarketak idazten dituzte. Zuzeulariak denbora eskaintzen dio beste zuzeulariari, eta ezizenez eta anonimoz betetako foro bat izateko, harritzekoa da jende gehienak hitz egiteko izan ohi duen ganora. Zaindu dezagun hori.\nBaina kasu! Ez gara esaten ari tea portzelanezko kikaretan hartzen ari garen aristokrata biktoriano talde bat garenik. Ongi etorriak bitez adar jotzea, aizkora zorrotzak eta zirtoa.\nBalizko errotak ez du irinik egiten, zeren eta balego eta balitz, elkarrekin dabiltz. Errota hau badabil, eta espero dugu bertan topatzea zuen eguneroko ogia. Iruzkinetan egingo dugu topo.\nerabilera arauak, erabilera baldintzak, guraizeak, iruzkinak, zentsura, zuzeu, ZuZeuren guraizeez eta "zentsuraz", zuzeuren politika\nPartekatzea bizitzea ei zen\n3 pentsamendu “ZuZeuren guraizeez eta zentsuraz”-ri buruz\nJosu Lavin 2018-04-13 12:35\nNi guciz convencitzen nau Beñatec adiaracicoac.\nMilla esquer anhitz!\nJosu Lavin, Adeitassunez\neuskaldun bat 2018-04-13 16:46\n“Ni Ezker Abertzalekoa” artikuluko iruzkinak irakurri al dituzu Benat? Hor ari dira egurra banatzen, hor!! ZUZEUren gureizak potenteak izango dira baina eztabaida horretan bai ez lukeela eskua sartuko! Hori bai egurra ematea, baina euskaldunen artean ordea, hori da tristea! Maketoak gustora egongo lirateke irakurri eta ulertzeko gaitasuna balute.\nGarazi 2018-04-16 10:38\nIdatzi argia eta ozen gauzak azaltzen dituena. Buila eta ixtilurik ez eskatzea zentzuzkoa da bai. Ederki esana eta adierazia, eta hori nahi dun asko gaude. Milesker


Euskal Preso Politikoen senideei omenaldia egin zien Nesken eta Blusen komisioak - Hala Bedi\n> Euskal Preso Politikoen senideei omenaldia egin zien Nesken eta Blusen komisioak\nJuly 27, 2020 Erredakzioa InPress 0\nLarunatean, Satiago Egunean, omenaldia egin zien Nesken eta Blusen Federazioak Euskal Preso Politikoen senideei, Foru Plazan egindako ekitaldian.\n“Garai gogor hauetan” Euskal Preso Politikoen senideei elkartasuna adieraztea ezinbestekoa dela iritzita, omenaldia eskaini zien Nesken eta Blusen komisioak iragan larunbatean. Santiago Eguna baliatuz ekitaldi xumea egin zuten Foru Plazan.\nGasteizko Neska eta Blusek pandemian zehar presoek pairatu dituzten bisiten etenaldiak salatu zituzten larunbateko ekitaldian. 6 hilabeteren buruan, gurasoak ikusi ezin dituzten “motxiladun haur” asko badirela ere gogorarazi zuten.\nKomisiotik Euskla Herriak “bake eszenatoki” bat behar duela azpimarratu zuten eta horretarako dispertsio politikarekin bukatzea ezinbestekotzat jo zuten: “beharrezkoa ikusten dugu eragile sozial eta politikoen konpromezua, aldaketa posible izan daiten”.\n← Kaleak kolorez eta aldarrikapenez betetzen jarraituko dutela aldarrikatu dute Gasteizko Txosnetako eragileek\nUna oportunidad perdida →


Financial Times-en esanetan Euskadi tamaina ertaineko europar erregiorik onena da logistika alorrean eta atzerriko inbertsioei begira\nFinancial Times Britainia Handiko egunkariak argitaratu berri duen txostenaren arabera Euskadi da Europa osoan tamaina ertaineko erregiorik onena logistika alorreko konektibotasunean eta seigarrena litzateke kanpoko inbertsioa erakartzeko duen estrategiari begiratuta. Gainera, Hegoaldeko Europako onena da inbertsioak erakartzen dituzten elementuak neurtzeko adierazleetan, SPRI taldeak jakitera eman bezala.\nSPRI-k, Eusko Jaurlaritzako Garapen Ekonomiko eta Lehiakortasun Sailaren menpeko sozietateak adierazi bezala egunkari hau da " mundu mailan ekonomiari buruzko prentsan dagoen erreferentzia nagusia eta merkatuen egoera eta nazioarteko inbertsio mugimenduak ezagutzeko ezinbesteko gida". Egunkari honek urtero egiten du Hiri eta Erregioen zerrenda mailakatua, eta zerrenda honetan erregioak kontinenteka banatzen ditu.\nGogora ekarri denez, ikerketa honen emaitzak ezagutu dira Garapen Ekonomiko eta Lehiakortasun Sailburu Arantxa Tapiak " Invest in the Basque Country" arloak emaniko "datu bikainak" ezagutzera eman eta egun batzuk geroago. Jarduera arlo hau da SPRI enpresen garapenerako euskal agentziaren barruan atzerriko inbertsioak erakartzeko eta inbertsio hauei eusteko lana egiten duena. 2015 urtean kanpoko 22 industria egitasmo berri Euskadin inbertitzea lortu du. Kopuru hauek suposatzen dute urte bete lehenago egin ziren bost inbertsioak laukoiztea .


Irekia Eusko Jaurlaritza - Gobierno Vasco :: Etika eta gobernu onaren kodea (2011-05-10(e)ko Kointseiluan hartutako erabakia)\nEtika eta gobernu onaren kodea (2011-05-10(e…\n2011-05-10eko Gobernu Kontseiluaren Akordio nagusiak\nErabakia, Eusko Jaurlaritzako kideen, eta Euskal Autonomia Erkidegoko Administrazio Orokorraren zerbitzura dauden goi-kargu, behin-behineko langile eta zuzendaritza-karguen etika eta gobernu egokiaren kodea onartzen duena.\nGobernuko kideen, goi-kargudunen, behin-behineko langileen eta Euskadiko sektore publikoko gainontzeko zuzendaritza-karguen Etika eta Gobernu Onaren Kodea onartu du gaur Jaurlaritzaren Kontseiluak.\nBeharrezko lege baliabideak eta baliabide materialak emanda, egungo euskal herritarren itxaropenak beteko dituen, kalitatezko zerbitzu publikoak eskainiko dituen eta administrazio publiko batek gizarte demokratiko batean bete behar duen paper garrantzitsua beteko duen euskal administrazio publiko baterantz joatea.\nZergatik da beharrezkoa etika-kode bat edukitzea?\nJarduera publikoaren eredu berri konprometitu eta arduratsuagoak ezartzea da kodearekin lortu nahi dena. Hain zuzen ere, zuzendaritza-jardunbide hobeak sustatzen dituzten ereduak ezarri nahi dira eta, gainera, eredu horiek herritarren eta zuzendaritza-kideen arteko konfiantza sendotzeko tresna bihurtzea nahi da.\nHortaz, zuzendaritza-kideen eguneroko lanean hainbat etika-printzipio ezartzea da helburua: zintzotasuna, gardentasuna, parte-hartzea, erantzukizuna, zerbitzu publikoa emateko borondatea, etab.\nKodearen bidez, langileek lana etika- eta portaera-printzipio hauek oinarri hartuz egitea bermatu nahi du Eusko Jaurlaritzak:\n- gardentasuna eta kudeaketa eraginkorra\n- erabateko dedikazioa\n- eta herritarrenganako orientazioa eta hurbiltasun handiagoa.\nZeini eragiten dio?\nGobernuko kideei, goi-kargudunei, behin-behineko langileei eta Euskal Autonomia Erkidegoko, bere erakunde autonomoetako, zuzenbide pribatuko erakunde publikoetako, sozietate publikoetako eta Euskadiko Ogasun Nagusiaren Antolarauei buruzko Legearen 7. artikuluan ezarritako sailkapenaren arabera Jaurlaritzaren mende dauden sektore publikoko fundazio eta partzuergoetako zuzendaritza-kideei.\nLegegintzaldi honetan zehar, Eusko Jaurlaritzak berrikuntza garrantzitsuak sustatuko ditu funtzio publikoaren eta arlo publikoko zuzendaritza-kideen alorrean. Berrikuntza horietan, bateraezintasunen, ordainsarien eta zerbitzura sartu eta bertatik kentzearen erregimena berrikusi eta aldatu nahi du besteak beste eta, horrez gain, balio etikoetan eta gizalegezko bertuteetan oinarritutako zerbitzu publikoen kultura politiko berri bat sartu.\nGobernu ona, gainera, boterearen erabileran legitimazio handiagoa lortzeko bitartekoa da, herritarrei politikarekiko konfiantza itzultzen dien tresna.\nJarduera hau, arlo publikoko zuzendaritza-kideentzat orain indarrean dagoen arautegia landu edo aldatzeko beste jarduera zabalago baten zati da, eta etorkizunean lege-proiektu bat izapidetuz gauzatuko da.\nZer da "gobernu ona"?\nUstelkeriarik, iruzurrik, arbitrariotasunik, gaitasun gabeziarik, xahukeriarik, eraginkortasun gabeziarik eta antzekorik ez egotea da gobernu ona.\nZentzu baikorrean, gobernu onak ahalegina egin behar du erabakiak hartu eta ezartzeko prozesua (gobernantza, alegia) arau hauei erantzunez egin dadin: parte-hartze demokratikoa, gardentasuna, kontu-ematea, legeekiko errespetua, etab.; guztiak ere balio moral eta etikoetan oinarritutako arauak.\nNola ziurtatzen da betetzen dela?\nBalio eta jarrera horiek etikoa denaren parte dira, hau da, derrigorrezkoa denaren baina erantzukizun publikoak aldi batez beren gain dituztenek barru-barrutik eta nahi dutelako, kanpotik inposatu gabe onartzen dutenaren parte.\nKodeak izaera positibo eta sustatzailea dauka, arau juridikoekin baino moralarekin eta gizarte-erabilerekin zerikusi handiagoa duten jokabide-jarraibideak biltzen baititu.\nAlabaina, kodea inolako eraginik ez duen aitorpen hutsean gera ez dadin, ahalik eta publizitaterik gehiena emango zaio eta sistema hauek ezarriko dira berau aztertzeko:\n- Kodearen edukiari atxikitzeko sistema: Kargua onartu aurretik kodearen edukiarekiko adostasun-adierazpena egitean datza. Dagoeneko lanean ari diren kargudunek ale bat jasoko dute aztertu eta bere edukiarekiko atxikimendua adieraz dezaten.\n- Jarraipen- eta ebaluazio-sistema: Kodean bildutako etika-printzipioek arduradun politikoen jardueren ingurumariei buruzko informazioa etengabe ematen laguntzeko prozedura ezarri nahi da eta, aldi berean, denboran etenik ez duen "tentsio positiboko" giroa sortu erakundean.\nJarraipen-sistemak eraginkortasun-maila egokia lortu dezan, Etika eta Gobernu Onaren Batzordea eratuko da Funtzio Publikoaren Sailburuordetzaren barruan.\nHiru kide izango ditu batzorde horrek: Funtzio Publikoko sailburuordea, Ekonomia, Aurrekontu eta Kontrol Ekonomikoko sailburuordea eta Lehendakaritzaren mendeko Koordinaziorako idazkari nagusia. Funtzio Publikoko zuzendaria jardungo da idazkari-lanetan.\nEtika eta Gobernu Onaren Batzordeak zeregin hauek ditu:\na) Kodearen eremu subjektiboaren eraginpean dauden subjektuei aholkuak ematea eta egiten dituzten kontsulta eta galderei erantzutea.\nb) Kodearen edukien inguruan sortzen diren intzidentziei buruzko jakinarazpenak jasotzea eta Intzidentzien Erregistroan sartzea. Intzidentzia erregistratu ondoren, batzordeari beharrezkoa iruditzen bazaio, kontra egiteko prozedura hasi ahal izango da eta prozedura horretan entzunaldia eskainiko zaio interesdunari. Prozeduraren emaitzaren ondorioz, batzordeak Jaurlaritzaren Kontseiluari txostena bidali ahal izango dio, hark hartu beharrekotzat jotzen dituen neurriak har ditzan.\nc) Lortutako diagnostikoaren arabera, kodea berregin edo aldatzeko aholkatzea dagokionari.\nKodea oso-osorik argitaratuko da Euskal Herriko Agintaritzaren Aldizkarian, Eusko Jaurlaritzaren intranetean eta zuzeneko komunikaziorako Irekia kanalean. Horrez gain, oro har euskal herritarren eta bereziki identifikatutako interes-taldeen eskura jarriko da.\nEtika eta Gobernu Onaren Batzordeak kodearen ale bana bidaliko die oraingo kargudun guztiei, jasotzen duten egunetik 15 egun balioduneko epean beraien atxikipena gauzatu dezaten.\nLehendakaria: “Komunikabideek egungo gizartean ‘kultura etikoa’ finkatzeko orduan duten garrantzia aldarrikatzen dut”


Urkabe Baitan-en zuzkidurazko etxeak egiteko hitzarmena onartu dute : Oarsoaldeko Hitza\nZazpi zinegotzik bakarrik hartu zuten parte, prebentzioagatik.\nOiartzungo Udalbatzak plenoa egin zuen atzo arratsaldean, apirilari dagokiona. Ohiko plenoa, baina, ezohikoa izan zen. Zazpi zinegotzi (EH Bilduko bost eta EAJko bi) batzar aretoan izan ziren, quorum-a egon zedin. Gainontzekoek etxetik parte hartu behar izan zuten.\nLehen aldia izanik, arazo tekniko txiki batzuk egon ziren. Ezer larririk ez, hamar minutuko atzerapen txiki eduki baitzuen plenoak.\nGai zerrendan, Urkabe Baitan etxea. Bertan zuzkidurazko etxeak egingo dituzte, eta udalak Eusko Jaurlaritzaren hitzarmenaren aldaketak sartzea onartzea aztertu behar zuten.\nJexux Leonet alkateak azaldu zuenez, gustura daude hitzarmenarekin. Oiartzunen dauden behar sozialei irtenbidea ematen diela uste du. Horrez gain, plangintza urbanistikoa errespetatuz, Elizalde auzoaren eta Urkabe eremuaren arteko lotura txukuna egiteko aukera ematen duela esan zuen.\nRafael Bergaretxek EAJko eledunak abstentzioa iragarri zuen. Proiektu horren kontra zeudela azaldu du, nahiago baitzuten Urkabe-Baitan aisiarako eremu bat egin. Hala ere, argi utzi nahi izan zuen ez daudela zuzkidurazko etxebizitzak egitearen kontra; beste kokaleku bat nahiago zuten.\nBeste puntu batean, Lintziringo zerbitzu bidea eraiki ondoren soberan geratu diren lur eremuekin zer egin erabaki zuten. Lur horiek Leroy Merlin, Easo Motor eta Argitze Eder enpresei lagako die udalak, hogei urterako.\nEnpresek lur horiek dohainik utzi zioten udalari, eta orain bueltan jasoko dituzte, baldin eta udalak ez duen eremuaren beharrizana. Doako aparkalekuak egiteko erabiliko dituzte.\nZinegotzi gehienak modu telematikoan aritu ziren.


Rihanna bere senargai ohiarengandik ihes ibili da | Txutxumutxuak\nRihanna, ihesi, Hollywoodeko kaleetan barrena\nNorengandik ihesi ibili zen Rihanna Los Angeles aldean? Antza denez, ez du Chris Brown bere senargai ohiari buruz ezer jakin nahi, eta hurbil zegoela jakin bezain pronto, arrapaladan alde egin zuen.\nAzkenaldian ohikoa den eran, Rihannak afaltzera irteteko plana egin zuen Taylor Swift bere lagunarekin. Santa Monicako luxuzko jatetxe batean adostu zuten hitzordua. Elkarrekin afaldu eta gero, country abeslariak etxera joatea erabaki zuen.\nRihanna, ordea, etxera joan, arropa aldatu, eta Hollywoodeko lokal ezagun batera abiatu zen. Han zituen zain bere lagunak. Bertan hogei minutu baino igaro ez zituen igaro. Dirudienez, Chris Brown alboko klubean zebilela jakin ostean, alde egitea erabaki zuen Barbadoseko artistak.\nElkarrekin igarotako denborak ez du, antza, harreman onik utzi.\nThis entry was posted in Pertsonaia ezagunak and tagged chris brown, rihanna on 31 May, 2012 by .\n← Non igarotzen dute uda famatuek? J.Lo-ren izena zakilean? →


Elhuyarren teknologiei esker, dibulgaziozko web-orriak sei hizkuntzatan irakur daitezke - Noticias de Gipuzkoa\n13.10.2021 | 19:03\nElhuyarren garatutako teknologiei esker, dibulgaziozko bi web orritako edukiak sei hizkuntzatan irakur daitezke. Hala, lehen aldiz, zientzia.eus eta aldizkaria.elhuyar.eus hedabideak euskaraz, gaztelaniaz, frantsesez, ingelesez, katalanez eta galegoz irakurri ahal izango dira, Elia itzultzaile automatikoari esker.\nZientzia.eus eta aldizkaria.elhuyar.eus webguneek zientziaren dibulgazioaren arloko edukiak sortzen dituzte, eta horietan Elhuyar Elia itzultzaile automatikoa sartu da, besteak beste. Hizkuntzen aukerak lehen orrialdetik bertatik hauta daitezke. Halaber, artikulu bakoitzean klik egitean, eskuinaldean beste hizkuntza batzuetara itzultzeko aukera agertzen da.\nElhuyar aldizkarian, bestalde, beharrezkoa da artikulua beste hizkuntza batzuetan irakurri ahal izateko. Horretarako, goiko menuan itzulpen automatikoa hautatuko da.\nElia sartu zenetik, hedabide horiek bisita gehiago jasotzen dituzte atzerritik, Elhuyarrek nabarmendu duenez. Zientzia.eus-en, adibidez, erabiltzaile-kopurua %126 hazi da iazko lehen seihilekoarekin alderatuta. Espainian erabiltzaile-kopurua bikoiztu egin da, Frantziakoa laukoiztu egin da eta Estatu Batuetakoa bikoiztu egin da.\nBestalde, Elhuyar aldizkariaren erabiltzaile-kopurua %70 handitu da, eta Espainia, Erresuma Batua, Estatu Batuak eta Pakistan, hurrenez hurren.\nGainera, webgune horietako irakurleek aspalditik dute edukia entzuteko aukera, irakurri beharrean, testua ahots bihurtzen duten ahots-sintesiko sistemak erabiliz. Gainera, testu handiagotuak eta analisien atala gehitu dira, zientzia.eus webguneko zazpi grafiko-mota emateko.\nZientzia eta xakea, eskutik.


Enkanteko tutea - Jokoaren arauak\n4 jokalarirentzako aldaera\nGaur egun dagoen hiru jokalarirentzako tute jokoaren aldaera ezagunenetarikoa da.\nLudoteka.com-en 3 jokalariren artean jokatzen da, nahiz eta arau hauen amaieran azaltzen den bezala, 4 jokalarik jokatzeko aukera ere ematen den.\nJoko honek berezitasun bat du: esku bakoitzean jokalarietako batek beste bien aurka jokatuko du, puntu kopuru zehatz bat lortzeko helburuarekin.\nBikoak ez dituen espainiar karta-sorta batekin jokatzen da (36 karta).\nEsku bakoitzaren hasieran karta guztiak banatzen dira jokalarien artean, triunfoko paloa markatu gabe.\nJokalari bakoitzak bere kartekin irabaziko dituela uste duen puntu kopuruarekin egingo du apustua.\nEnkante horretan apusturik altuenak burutu duen jokalariak erabakiko du zein izango den triunfoko paloa. Esku horretan, berak, gutxienez apustu egin duen kopurua adina puntu lortzen saiatuko da.\nEsku bakoitzaren amaierako puntu kontaketan, apustua egin duen jokalariaren puntuak zenbatuko dira; apustuan esandako puntu kopurua lortu badu, esku hori irabaziko du, eta bestela aurkariak izango dira irabazleak, edozein direlarik hauek lortutako puntu kopuruak.\nTute jokoan bezala, apustua egiten jokalariak 40ak eta 20ak kantatu ditzake, eta baita azken 10ak eraman ere. Aurkariek ezin izango dute kantatu, partidan hauen puntuaketek ez baitute inongo eraginik.\nEz dago Tute kantatzeko aukerarik.\nLudoteka.com-en partida amaitzen da aurretik erabakitako esku kopurua jokatu ondoren.\nPartidako helburua, aurkariak baino puntuaketa altuagoa lortzea izango da. Bi jokalarik lehenengo postuan berdindurik bukatzen badute, behar adina esku jokatuko dira jarraian, irabazle bakar bat lortzen den arte.\nEnkantea burutzeko, ondorengo baldintzak jarraitzen dira:\nApostua esku denak hasiko du.\nApustua, lortzeko gai den puntu kopurua esatean datza edo bestela paso egingo du. Kopuru hau, 5en multiploa izan beharko du.\nAurreneko jokalariak, 60 puntu ala gehiagoko apustua egin beharko du.\nBeste jokalariek apusturik handiena gainditu beharko dute, ala bestela paso egin.\nNormalean, enkantea amaitzen da jokalari bakoitzak behin hitz egin eta gero. Ez dago erantzuteko aukerarik.\nBatzutan erreplikatzeko aukerarekin jokatuko da, hau da, paso egin duen ala kopuru bajuagoko apustua egin duen jokalariak uneko apustu maximoa handitu ahal izango du, eta enkanteak jarraituko du, gainontzeko bi jokalariek paso egin arte. Ludotekak bi motatako enkanteekin jokatzea posible egiten du, nahiz eta azken aukera hau 4 jokalarirekin ezinezkoa izan.\nApusturik handiena egin duen jokalariak triunfo bezala hartuko den paloa aukeratuko du, eta eskua irabaziko du, apustu egin duen puntu kopurua ala altuagoa den bat lortzen badu.\nInork ez badu giutxienez 60 puntuko apostua egiten, esku hori ez da jokatuko.\nLaugarren jokalariaren parte hartzeak, elementu berri bat gehitzeak suposatzen du: zentsorea. Aldaera honen ezaugarri nabarmenenak honako hauek dira:\nEsku bakoitzean 3 jokalarik hartzen dute parte, eta laugarrena (banatzailea) alde batera geratzen da.\nKartak aurreneko 3 jokalariri banatu ondoren, eta enkantea egin ondoren, kartarik jaso ez duen jokalariak zentsorearen papera hartzen du; horretarako, apusturik altuena egin duen jokalariaren kartak hartzen ditu, begiratzen ditu, eta bere lekuan jokatu nahi duen erabakitzen du, berak baino 10 puntu gehiagoko apustua eginez.\nZentsoreak jokatzea erabakitzen badu, kartak jasotzen ditu eta bestea izango da alde batera geratzen dena.\nZentsoreak paso egiten badu, kartak jokalariari itzuliko dizkio, eta zentsorea izango da alde batera geratuko dena eskua jokatu gabe.\nEnkanteko tutean, apustuetan erabiltzen diren kopuruaren berdinak diren diru kopuruekin jokatu ohi da. Ludotekan, gainontzeko jokoetan bezala, partidako irabazlea zein den jakiteko lehiatzen da. Erizpide honen arabera, jokoaren puntuaketa sistema ondorengo arauen arabera eraiki da:\nPuntu gehieneko apustua egin duen jokalariak, kopuru hori lortzen badu gainontzeko bi jokalariengandik apustuko puntu kopurua jasoko du, eta lortzen ez badu kopuru hori bera gainontzeko jokalari bakoitzari emango dio.\nApustuko kopurua 120 puntu ala gehiagokoa bada, bukaeran jokalarien artean ematen diren puntu kopuruak bikoizten dira.\nPartidaren helburua puntu kopuru batera iristea denean, 150 puntu gehigarri gehituko dira esku bakoitzean, irabazlearentzat ala beste bi aurkarientzat izanik, azken kasu honetan bien artean banatuz. Puntuazio gehigarri honekin, jokalarien puntuen batura totala positiboa eta gorakorra izatea lortzen da, partida gehiegi ez luzatuz.\nLau jokalarik parte hartzen dutenean, apustutik kanpo geratzen den jokalariaren puntuazioa ez da aldatzen esku kopuru finko batetara jokatzen denean. Puntuazio batetara heltzeko helburuarekin jokatuz gero, honek esku bakoitzean 50 puntu jasoko ditu.\nPuntuaketa finko bat lortzera jokatuz gero, puntu kopuru hau lortzen duena izango da irabazlea, horretarako behar izango diren esku adina jokatzen direlarik. Azkeneko eskuan berdinketarik gertatuz gero lehenengo postuan edota aposturik egon ezean, partidak jarraitzen du beste esku bat jokatuz.\nPartidarako ezarritako esku kopurua jokatu ondoren puntuaketa altuena duenak partida irabazten du. Azkeneko eskuan berdinketarik gertatuz gero lehenengo postuan edota aposturik egon ezean, partidak jarraitzen du beste esku bat jokatuz.\nEsku batzuetan zehar jarraian apusturik altuena egiten duen jokalaria, guztietan galtzaile ateratzen bada, uneren batean apustua egiteko aukerarik gabe aurkitu daiteke, bere aurkarien berdinketa amaigabe posiblea dela eta partida gehiegi luzatzeko aukera ekidinez.


Lege oharra | Parque de Atracciones Monte Igueldo\nWebguneko titularra: MONTE IGUELDO, S.A.\nErabiltzaileak konpromisoa hartzen du webgunean, edukia eta zerbitzuak erabiltzeko, indarrean dagoen legedia, oro har onartutako erabilerak eta ordena publikoa urratu gabe. Debekatuta dago MONTE IGUELDO, S.A. edo hirugarren bat hedatzearen aurkako zilegi ez diren helburuetarako webgunea erabiltzea, edozein modutan ere, webgunearen erabilera normala eragotzi edo eragozteko aukera badago.\nMONTE IGUELDO, S.A. erakundeak eskaintzen dituen eduki eta zerbitzuek errespetatzen direla bermatzen du, pertsonen duintasun printzipioa bultzatuz, hau da, gazteen eta haurren babesa, arraza, sexua, erlijioa, iritzia, nazionalitatea, desgaitasuna edo beste edozein alderdi pertsonal eta sozialak ez baztertuz.\nPlataforma honetan jasotzen den informazioa MONTE IGUELDO, S.A. erakundearena da, eta hala, iruzurrezko publizitatea ez egiteko konpromisoa hartzen du, hurrengo honakoak debekatutak gelditurik:\nMONTE IGUELDO, S.A. edo haien titular legitimoen eskubideak urratzea.\nErabiltzaileak webgunean sartutako edukiei eta/edo beste edozein elementuri buruzko jabetza industrial eta intelektualeko eskubide guztiak edo web orrian txertatutako beste edozein elementu behar bezala baimenduta dagoela onartzen du. Erabiltzaile batek edo hirugarrengo batek bere jabetza intelektualeko eskubideak urratu dituela uste baduzu, egoeraren berri eman diezagukezu hurrengo helbidera idatziz: info@monteigueldo.es hurrengo honako hau adieraziz:\nEsteka horien helburua erabiltzaileari esteka horietan sartzeko aukera ematea da. MONTE IGUELDO, S.A. ez baita esteka horietara sartzeagatik erabiltzaileak izan ditzakeen emaitzen erantzule.\nEdozeinek bere webgunean MONTE IGUELDO, S.A..-ren gailu tekniko esteka jarri nahi badu, aldez aurretiko baimena eskatu beharko digu. Estekak ez du, inolaz ere MONTE IGUELDO, S.A. hedapenaren eta lotura ezartzeko gunearen jabearen arteko harremanik izango, ezta MONTE IGUELDO, S.A. -k onartuta ere.\nLotura ezartzeko webguneak ez du, MONTE IGUELDO, S.A. -ren marka, izena, logotipoa, eslogana edo bestelako ikur bereizgarriak jasoko, espreski baimendutakoak izan ezik.\nMONTE IGUELDO, S.A. hedapenak eskubidea du, edozein unetan, eta aldez aurretik jakinarazi gabe, web gunearen aurkezpena eta konfigurazioa aldatzeko, baita Ohar Legal hau ere.\nMONTE IGUELDO, S.A.-k ez du inolako bermerik ematen, ezta erantzukizunik ere, honako arrazoi hauengatik sor daitezkeen kalte eta galerak direnean:\nMONTE IGUELDO, S.A.-k, bere "Pribatutasun Politikan" segurtasun maila egokiak hartu dituela ziurtatzen du. Horien artean, bere konfidentzialtasuna bermatuz eta bere esku dauden bitarteko eta neurri teknikoak hartuz.\nBaldintza hauek Espainiako legeriak arautuko ditu, webgunera sartzearen ondoriozko edozein eztabaidaren aurrean Donostia (Espainia) hiriko epaitegi eta auzitegien menpe egongo direnak.\nEdozein erabiltzailek zalantzaren bat badu, legezko ohar honi buruz edo horri buruzko edozein iruzkin hurrengo posta elektronikora idatzi beharko du: info@monteigueldo.es edo zuzenean ohiko posta bitartez idazpuruan dagoen helbidera idatzi dezake.


Osasun jarraipen eta interbentzioak | Bordeaux Recherche Intégrée Oncologie\nMedikuntzan eta minbiziari dagokionez garapen nabarmenak izan diren arren, gaixotasunaren aurrean ezberdintasun nabarmenak existitzen dira biztanleen artean. Baldintza ekonomiko, geografiko, ingurugiro, elikadura edo hainbat ezaugarri indibidualek tratamenduarekiko, eta, epe luzean, pronostikoarekiko ezbardintasunak eragin ditzakete. Hala ere, azterketa gutxik dokumentatu dituzte ezberdintasun hauek.\nBRIOren helburua, ikerketa epidemiologiko translazionalerako ardatz bat garatzea da, ikerketa kliniko zein biztanlerian egindako ikerketaz osatzen dena, eta bai gaixoak indibidualki eta gizartea kolektiboki kontutan izango dituena. Horrez gain, minbiziak sahiestu, diagnostikatu eta tratatzeko eskuragarri dauden baliabideak erabiltzeko modurik hoberena identifikatzen saiatuko da.\nLehentasunezko helburuak ondokoak dira:\nKalitate irizpideak definitzea eta irizpide hauek gaixoen ezaugarrien baina baita zainketaren, tratamenduaren eta baita emaitzen arabera analizatuak izango dira. Irizpideen garapen eta aplikazioari esker,\ngaixoen tratamenduan desbardintasunak murrizteko ekintzak proposatuko dira;\nekintza hauen eragina edo inpaktua neurtuko da.\nMinbizia duten gaixoen zaintza tratamenduaren osteko gertaerak ezagutzeko eta kontrolatzeko (gaixoaren garapena, minbiziaren ber-agerpena, autonomia galera, heriotza, bigarren minbizi baten garapena, toxikotasuna, etb).\nSIRIC BRIOk ikerketa programa honetan parte hartuko du eta, batez ere, erronka hauen inguruan egituratuko diren epidemiologia eta osasun publiko ikerketa unitateen sorrera bultzatuko du.\nSIRIC BRIOk ondoko azpiegitura hauek ditu eskuragarri dagoeneko:\nGirondako biztanleriaren minbizi erregistroak (Institut National de Veille Sanitaire-k labelizatuak);\nIkerketa klinikorako zentrua (CIC-EC07 eta CIC-P 0005) eta saiakuntza klinikorako datuak prozesatzeko zentrua (Inserm-ak labelizatuak);\nMinbizi arraroentzako datu baseak (Institut National du Cancer);\nAdineko pertsonei zuzendutako eta frantziako beste eskualdeekin lotutako ikerketa eta azterketen plataforma (berriki Ligue Nationale contre Le cancer-ek labelizatua).\nBeste estruktura hauek ere parte hartuko dute:\nUnibertsitate ospitaleak (CHU Bordeaux, Institut Bergonié)\nInserm unitateak (U897, axe Cancer, U657)\nSFR Osasun publiko eta Gizartea\nAkitaniako minbizi sarea


2009-10-04 "Nekatua naiz tradizioarekin" | Mikel Asurmendi\nLea-Artibaiko Etxebarrin jaioa, 1963an. Irakaskuntzan aritua. Antzerkia eta Kultur-gizarte Antropologia ikasia. Idazketari buruzko tailerren gidaria. Irudia eta hitza uztartzen ditu bere lanetan. Haurrei eta gazteei begirada kendu gabe, helduentzako liburua eraiki du berriki: Off-On (Erein). Etxearen teilatu zaharra eta modernoa ageri da liburuaren azalean. Iragana eta geroa uztartu ditugu orainean.\nIdazle ofizioko hainbat arlotan dihardu Yolanda Arrietak: “Batek huts egiten duenean badakit bestera pasatzen, baina finean denak hitz batean biltzen dira: sorkuntzan. Hitza eta irudia ditut lanabes, barne eta kanpo irudiak. Barne irudia tailerretan lantzen dut. Irudimenarekin lotzen dut irudia, sortzeko ahalmenarekin. Horiek dira sormen guztien giltzarria”. Amaraunen Alamandrea (Gero/Mensajero) liburua da, berba hauen araberako azken emaitza. Haurrentzako egindakoa, Leire Urbeltz marrazkiegilearekin elkarlanean: “Ez da ohiko lana: idazleak ipuina idatzi ondoren Leirek ilustratua, edo alderantziz, bere ilustrazioen harian nik idatzia. Bion arteko lana da. Irudien eta hitzen ikerketa lanetan aritu gara, elkar elikatuz”.\nIlustratzaileekin zein musikariekin aritzea laket du idazle honek. Konparazione, Off-On nobelaren aurkezpen musikatua egin du Juantxo Zeberio pianojolearekin: “Lurra zapalduz baina izarrei begira lan egin nahi dut, eta begirada horrekin ari den jendearekin batera. Horrek pizten nau”.\nOff-On liburuan barrena sartu gara ameslari honekin. Off eta On, piztu eta itzali ibili gara eraiki berri duen nobela-etxean.\nOff-On... Bitxia izenburua, adiera bietan.\nBegietatik eta paperetik baino lehenago, belarritik heldu zitzaidan hizkuntza. Off-On klik-klak onomatopeikoa da: nago baina ez nago. Nahi dut baina ez dut nahi. Agian bai/agian ez. Bi hitzetan: piztu eta itzali. Aldaketa garaian bizi garen sentsazioa adierazi nahi nuen. Orain artekoak ez du balio, eta geroan ez dakigu zer gertatuko den. Sarritan, hainbeste zarataren eta argiren inguruan, burua itzali eta aurkitzeko beharra izaten dut. Offekin itzaltzen naiz eta Onekin piztu. On euskaraz ona izaki. Horrek guztiak jokoa eman zidan.\nZeri erantzuten diote liburuaren ideiak eta formak?\nLiburua osatzean tira egin diot nire alde ilunari. Egungo gizarte modernoan jendea nola ikusten dudan adierazi nahi izan dut nik neuk. Askatasunaren argi-ilunak ekarri nahi izan ditut. Formari dagokionez, ez dut tradizioarekin hautsi, baina nekatua naiz tradizioarekin. Ondo dago tradizioa, babesa delako, baina hortik askatu naiz. Emakume heldua naiz, neure mugak ezagutzen ditut, nire bertuteak ere bai. Nahi dudana aukeratzeko gai naiz eta horrekin jokatzen hasia.\nNobela deituta ere, liburuan poesia ere badago, eta ipuinak. Genero berria ote?\nTestuok hiper-laburrak deitutako generoan sartu daitezke, oso ezagunak Hego Amerikan. Idaztean motzean jokatu nahi nuen, motzean aritzeak eskaintzen duen jokoa erabiliz. Esan nahi nuena, esan gabe adierazi nahi nuen, irakurleak berak testua osatzea. Baina ez nuen egitura zehatz bat erabili nahi, aske jokatu nahi nuen: izenburuaren asmakizun puntutik hasi eta amaieran kolpea jo. Izenburuaren eta bukaera indartsuen jokoa erabili dut.\n“Itxaropen hitzek politikoen ahoetara egin dute jausi eta egunerokoak nekea du abizen” gaztigatu diguzu etxeko sarreran.\nHitzekin jokatzen duzu eta esaten diozu zure buruari: “Hori adierazi nahi duzu, baina zenbat bider erabili duzu hitz hori?”. Beraz, egoerari buelta eman nahi nion, trabak kendu. Ahalik eta garbien mezuak eman. Nahiz batzuetan errebueltaka aritu naizen. Libre jokatzeak elkarrizketa txikiak ekarri dizkit, ipuin txiki-txikiak, aforismoak, epigrafeak. Mezuak zuzenak dira baina metafora bidez helaraziak. Mezu askok, zuzenean esanda, indarra galtzen dute.\nEraiki duzu etxea hartara.\nBai, baina ateak zabalik utziz.\nEz zara bakarrik eraikinean, nahiz eta munduan gero eta urrutiago bizi garen elkarrengandik!\nEtxea mundua da. Hor nabil, sartu eta irten. Etxebizitzaz etxebizitza dabilen bidaiari imajinatu dut nire burua, leku batzuetan denbora gehiagoz geratzen naiz. Batzuetan, ez bakarrik bizilagunak behatu, haien egitekoak egiten ditut haiek nolakoak diren ezagutzeko. Bestetzuetan, modu neutroan, ikusi dudana kontatzen dut. Pertsonen artean badaude lagunak, baita senideak ere. Eta ezezagunak... zenbat eta gorago joan askatasun bide horretan, espirituekin ere aritu naiz. Munduan ez dago askatasunik eta liburuaren bitartez askatasuna eraikitzen aritu naiz. Askatasuna bilatze horretan zeruarekin bat egiten dut. Nire tokia aurkitu dut. Sormena, utopia eta ametsa behar ditut. Baina ez naiz bakarrik munduan, beraz sortzen ari diren pertsonekin eraiki behar dut. Horren aldarrikapena ere badago liburuan.\nGarajetik hasi zara, zomorroak lagun.\nGizakiek azken bilera egin dute eta laguntza eskatu diete zomorroei. Finean gizakiok ere zomorroak bihurtuko baikara. Hor dago jokoa, zein da gizakia eta zein zomorroa? Pertsonaia ugari osatu dut eta denei bizia eman diet, baita gauzei eta espirituei ere. Izena duen guztiak bizia du. Baserri giroko kulturatik heldu zait hori. Txikitatik jasotako ezaugarri horiek hartu ditut eta ipuin giroko aldeetan agertu. Fikziora salto egite horrek errealitatea transgreditzeko jokoa ematen zidan. Bestela, oso... oso argazki errealista atera zitekeen.\nHorien guztien adibide batzuk hartuko ditugu hizpide: (H)iriologoa testua.\n(H)iriologoan hiriaren erretratu bat egin nahi nuen. XXI. mendean, urbanoa deitzen dugun hirian, zarata besterik ez dago, etengabeko mugimendua eta “uuuuuu” hori. Batzuetan aukera bakarra etxeko ateak ixtea da, zure burua itzali beharra daukazu. Testuan, Ikearen “Etxea errepublika da” propaganda mezuaren aurrean babes premia aldarrikatu dut, zibilizazio postmoderno honetatik babesteko. Mugimendu zoro honek beronek autista puntu bat sorrarazten duela adierazi dut.\nBerez etorri zitzaidan. Euskalduna naiz. Entzun eta irakurri egiten dut gurean gertatzen dena. Eta hitzak ia beti berberak dira: euskal gatazka, la cosa edo ezin izendatua delakoa. Izena beti bera, baina aurpegi asko dituena. Alderdi hori ukitu nahi nuen, familiaren aldea. Askatasun faltan direnen senideak etxean daude. Hauek, senidea kartzelan dutela, aurre egin behar diote bizitzari, hamar, hogei edo hogeitamar urtez. Horien bizimodua nire erara deskribatu dut. Askatasunaren alde egiteagatik ordaintzen den prezioa ikusi dut familian. Askatasunaren alde egiteak dakartzan alde argi eta ilunak: umeak kartzelan dagoen aitari eskutik heltzen dio. Umeak aita maite du, baina aske nahi du: Off-On. Zer dago garbi zer ilun? Zer den on edo txar? Zilegi da bide hori aukeratzea, baina gauzak ez direla ez txuri ez beltzak adierazi dut.\nGabon zahar gaua.\nGarraztasuna dago hor... buaf! Gure mundua hori ere bada! Gure garaikook bizi izan dugun mundua badoa eta ezin diogu heldu. Zaharren, gurasoen, gazteen eta haurren begiradak azaldu ditut. Izan daitezke bestelakoak noski, baina niri etxe honetan ikusi dudana horrela atera zait. Ziur aski, neuk ez ditudalako egungo Gabonak gogoko. Familiarekin egotea maite dut, baina gaur egun batez ere egutegiak markatutako jaia da, dekretuzkoa. Jaia elkartasuna sortzen duena da. Argiz eta pozez gainezka egotea ondo da, baina zer sentitzen dugu? Ba al dago benetako bizitzarik Gabonetan?\nIkusezinak eta Hiritik hara testuak... Izar bidaiariak dira azken hauek\nIkusiezinak delakoan Tene Mujika, Katalina Elizegi, Errose Bustinza edota Bixenta Mogel azaldu ditut. Berauek aipatzean erabat liberatua geratu naiz. Ez euskal nazionalistak edo idazleak zirelako. Egungo emakumeen modura jarri ditut. Interneten ikasten hasiak, e-mailen jokoan. Mundu modernoa eman nahi izan diet, ez heroi moduan hartu, gure kausaren alde aritu zirelako. Agian, bestelako gauzak ere egin nahi izan zituzten. Eguneroko zereginetan jarri ditut, ganbaran. Kultura herrikoitik natorrenez, ikusten ditugunak eta ez ditugunak erabiltzeko gogoa neukan. Maite ditudan pertsonak hor kokatu ditut. Batez ere, nonbait daudela sinestu nahi dudalako. Horregatik jarri ditut Mikel Laboa eta Jorge Oteiza ere, edota nire aita, musikari zena. Ikusezinak diren horiek ganbarara igo dira, askatzen joan dira, eta haiekin askatzen noa ni ere.\nEsperantzari leihoa ireki ez ezik, etxe bat, hiri bat, mundu bat eskaini dizkiozu esperantzari.\nBai, baina ez dago bukatuta. Irekita dago. Esperantzatsua izan daiteke, dagoenaz gain guk egiten duguna garrantzizkoa dela sinesten badugu. Zerua ere horregatik dago. Utopiaren, ametsaren alde egin dut. Guk egiten ditugu itzala eta argia. Parean ikusten dugunaz harago begiratzen jarri behar dugu, gauza berriak imajinatzeko eta eraikitzeko.


ZINEBIK, LOUIE PALU ARGAZKILARI-KAZETARIAK AFGANISTANEN IZANDAKO ESPERIENTZIA DOKUMENTATZEN DUEN “DIARIOS DE KANDAHAR” FILM KANDARRAREKIN EKINGO DIO BERRIRO OSTEGUN HONETAN “HILEKO DOKUMENTALAREN” PROGRAMAZIOARI – Bilbao Kultura\nHome » Berriak » Bilbao Kultura @eu » ZINEBIK, LOUIE PALU ARGAZKILARI-KAZETARIAK AFGANISTANEN IZANDAKO ESPERIENTZIA DOKUMENTATZEN DUEN “DIARIOS DE KANDAHAR” FILM KANDARRAREKIN EKINGO DIO BERRIRO OSTEGUN HONETAN “HILEKO DOKUMENTALAREN” PROGRAMAZIOARI\nZINEBIK, LOUIE PALU ARGAZKILARI-KAZETARIAK AFGANISTANEN IZANDAKO ESPERIENTZIA DOKUMENTATZEN DUEN “DIARIOS DE KANDAHAR” FILM KANDARRAREKIN EKINGO DIO BERRIRO OSTEGUN HONETAN “HILEKO DOKUMENTALAREN” PROGRAMAZIOARI\nSaioa Multicine 7 aretoan izango da (Jose María Escuza, 13) arratsaldeko 20:00etan. Sarrerak 3,70 euroko prezioa izango du.\n‘HILEKO DOKUMENTALAK’, Bilboko Dokumentalen eta Film Laburren Nazioarteko Jaialdiak, ZINEBIk, urte osoan zehar bere programazioari jarraipena emateko antolatu duen estreinaldien zikloak, OSTEGUN honetan, urtarrilaren 26an, ekingo die berriro emanaldiei, Louie Paluk eta Devin Gallagherrek zuzendu duten eta horietako lehenak lau urtez, prentsako argazkilari gisa, Kandaharreko (Afganistan) borroka frontean bizi izandako esperientzia gogorra kontatzen duen “Diarios de Kandahar” (Kanada, 2015. 76´) filmarekin.\nOhikoa denez, emanaldia Multicine 7. aretoan izango da (Jose Maria Escuza, 13) arratsaldeko 20:00etan, ingeleseko jatorrizko bertsioan, gaztelaniazko azpi-tituluekin. Sarrerak 3,70 euroko prezioa izango du.\nLouie Paluren historia, Afganistan hegoaldean dagoen Kandaharreko borroka frontean argazkilari-kazetari batek bizi izandako historia da. 2006 eta 2010 artean idatzi zituen egunerokoen bitartez, ikus-entzuleek bere bilakaera psikologikoa ezagutuko dute, errealitatetik deskonektatuta dagoen indarkeria absurdoaren erdian. Gerraren gordintasuna, monotonia eta, sarri askotan, erabateko esanahi falta bizi izan ditu zuzenean. Paluren ikusteko moduan oinarrituta egituratutako ikuspuntua, inguratzen duen egoera latza ulertzeko ezintasunetik, erabateko gatazka sortuz Ipar Ameriketara itzultzean bizi duen arrunkeriarekin.\nLouie Palu argazkilari profesional ezaguna da, 24 urte baino gehiagoko ibilbide profesional luzea duena, nazioarteko hainbat sari irabazitakoa, horien artean Pulitzer Center On Crisis Reporting Grant ezaguna. Bere lanaren ezaugarri nagusietakoa, gai politikoen eta sozialen inguruko iraupen luzeko proiektuak dira. Gerraren berri eman du Kandaharretik, 2006tik 2010era, eta gatazka horri buruzko hainbat erreportaje egin ditu, baina “Diarios de Kandahar” (Kandahar Journals) da bere lehenengo film luze dokumentala.\nDevin Gallagherri dagokionez, ekoizle gisa egin du lan Arlington Independent Media etxean 8 urtez. Estatu Batuetako ezkondutako bikote homosexualei buruzko “Married in Spandex” (2011) lehenengo dokumentala mundu osoko jaialdietan estreinatu da. “Diarios de Kandahar” 16 urtetik beherakoentzat komenigarria ez den dokumental gogorra da, eta dokumentalei buruzko hainbat jaialditan lortu ditu sariak, Europan eta Estatu Batuetan.\nBilboko Dokumentalen eta Film Laburren Nazioarteko Jaialdiak, ZINEBIk, jarraipena ematen dio urte osoko programazioari ‘HILEKO DOKUMENTALA’ deritzon zikloaren bidez. Ekimen horren bitartez, generoaren zaletuek, nazioarteko beste jaialdi batzuetan sariak lortu dituzten edo aukeratuak izan diren arren, merkataritza zirkuituan ia banaketarik lortu ez duten lanez gozatzeko aukera izaten dute. Horrela, Parallel40 banaketa-etxearen eskutik, Multicine aretoek, zientziari, ekonomiari edo gizarteari buruzko erabateko gaurkotasuna duten gaiak lantzen dituzten dokumentalak estreinatzen dituzte.\n← KATALUNIAKO HIRU KONPAINIAK ETA FRANTZIAKO BESTE HIRUK LORTU DITUZTE ZIRKU GARAIKIDE MUNTAKETEN GARAPENERAKO “DE MAR A MAR” PROGRAMA BARRUAN DEITUTAKO EGOITZAK\nUDALAK “DANTZA PLAZETAN” PROGRAMAREN EDIZIO BERRIA IREKIKO DU LARUNBAT HONETAN, BILBOKO HAINBAT BARRUTITAN ESKAINIKO DIREN DANTZA ERAKUSTALDIEKIN, KALEJIREKIN ETA ERROMERIEKIN →


Eli Cesareo (Bera Bera), «ebakuntza arrakastatsua» eta lau hilabeteko errekuperazioa | Kirolak | Naiz\nHatz lodian lotailua konpontze aldera ebakuntza egin zioten ostiralean Super Amara Bera Berako jokalariari, eta horrekin batera artroskopia ere egin zioten esku muturrean, lotailua kapsularra josiz.\nEli Cesareo, aurreko denboraldiko partida batean. (Idoia ZABALETA/FOKU)\n«Ebakuntza arrakastatsua» egin zioten ostiralean Eli Cesareo Super Amara bera Berako jokalariari, taldeak jakitera eman duenez.\nHatz lodian lotailua konpontze aldera ebakuntza egin zioten jokalari katalanari, eta horrekin batera artroskopia ere egin zioten esku muturrean, lotailua kapsularra josiz.\n«Birus batek denbora luze batez konfinatu egiten gaitu gehien gustatzen zaiguna egiten utzi gabe, eta hain justu hasi eta lesio bat agertu eta beste bat berragertzen da. Inoiz ez da momentu ona lesioez hitz egiteko eta are gutxiago orain, dena hain urruti ikusten denean», idatzi zuen jokalariak bere Twitter kontuan ostiralean.\nBera Berak adierazi duenez, hemendik aurrera, Cesareok sei astetan mugitu gabe izan behar du besoa eta, antza denez, errekuperazio epea lau hilabetetara luzatu daiteke.\nSuper Amara Bera Bera eta Atletico Guardes taldeen arteko partida baino lehenago egin zioten ebakuntza Cesareori, eta jokalariak telebistaz jarraitu zuen bere taldearen garaipena. Jokalaria larunbatean itzuli zen Donostiara.\nEzbehar honek kointziditu du Maria O’Mullonyren itzulerarekin. Izan ere, duela bi aste Bera Berarekin jokatzeko prest agertu zen berriro ere Zamorako jokalaria hernia diskaleko ebakuntza egin zuela 101 egun pasa eta gero.


Gabonak euskal postalekin zoriontzeko eta Olentzerori gutunak 'online' bidali ahal izateko baliabide sorta — Euskal Kultura\nHemen zaude: Hasiera → Albisteak → Gabonak euskal postalekin zoriontzeko eta Olentzerori gutunak 'online' bidali ahal izateko baliabide sorta\nDonostia-San Sebastián. Gabonak zoriontzeko moduak teknologia berriekin izugarri aldatu dira. Orain dela gutxi arte postariek lan izugarri gogorra burutu behar zuten egun gutxiren buruan milioika eskutitz zegozkien helbideetara hel zitezen. Orain, ordea, minutu bat nahikoa da postala aukeratu eta maite ditugunei beraietaz gogoratzen garela esateko. Jarraian euskal postalen zerrendatxo bat eskaintzen dugu, Olentzeroz ahaztu gabe, Euskal Herriko eta Diasporako haurrek ere internetek eskaintzen dituen baliabideekin errazago dutelako mendian bizi den ikazkinarekin komunikatzeko.\nIzan ere, Euskal Herriko haurren pertsonaiarik maitatuenetakoa da Olentzero. Abenduaren 24ko gauean etxez etxe opariak uzten ibiltzen den gizon lodikotea da Gabonak webguneko protagonista. Orrialde honek umeek Olentzerori gutuna idazteko aukera eskaintzen du. Horrekin batera, zorion postalak bidali, gabon kantak deskargatu (letrak eta MP3 formatuko abestiak) eta Olentzero protagonista duten denborapasa, antzerki gidoi eta pantailarako irudiak ere jaitsi daitezke.\nBeste proposamen bat Olentzeroren Borda orrialdea da, Gabonetako euskal pertsonaia honen 'etxe' birtuala. Bertan ere Olentzeroren gutunak eta postalak bidaltzeko aukera eskaintzen da. Eitb.com-ek ere Olentzerori eskainitako txokoa du bere webgunean, eta bertatik Olentzerori gutuna eta postalak bidaltzeko aukera eskaintzen du, edo Olentzeroren ipuina irakurri eta jokoak jaistekoa.\nZorion txartel bereziak\nHABE-ko Ikasbil orrialdeak, Eguberriak zoriontzeko postal animatuak, irudiak mugimenduan dituzten postalak, eskaintzen ditu. Egun hauek irudi xelebre eta bereziagoekin zoriondu nahi dituztenentzat, Kukuxumusu enpresaren webguneak postal eskaintza zabala du ardi, behi eta nola ez Olentzero bitxien zorion txartelekin. Estilo berean, postal alai eta desberdinak biltzen dituen beste helbide bat Argia.com-en webgunea da: Mantxut atalean aurkitu daitezkeen postalek gabonak zoriontzeko modu berezi eta askotan sarkastiko bat eskaintzen dute.\nBestalde, Oregoneko Ontario Euskal Etxeak ere aurkitu du bere modu berezia urte berri zoriontsua ospatzeko. Euren webgunetik, Euskal Etxeko bazkideek egindako postalak bidali daitezke, dantza taldeko dantzarien argazkiekin osatuak daudenak. Bukatzeko, Urte berriari ongi etorria eginez, Postalak.com orrialdeak hiru postal eskaintzen ditu 2010. urtea zoriontzeko.\nEuskarazko opariak erosteari dagokionez, kontsultagai da sarean Euskarazko Produktuan Katalogoa (ikus artikulua aparte). Bertan, izenak azaltzen duen bezala, euskarazko 400 bat produktu agertzen dira: liburu, disko, komiki, CD, DVD eta abar. Zerrendak produktu bakoitzaren prezioa eta saltzen duen enpresaren izena agertzen du. Produktuok Euskal Herriko dendatan salgai daude jada, eta Diasporatik eskuratu nahi dituenak artikuluaren izena eta enpresa biltzaile batean jarrita internet bidez produktua saltzen duen webgunea topatu ahal izango du.\nArgia.com-eko Mantxut atalean aurki daitekeen zorion postal xelebreetako bat\nGabonak zoriontzeko modua garai berrietara moldatzen ari; euskal ikutuko hainbat postal topa daitezke sarean


Egur zatiei norabidea emanez - Gipuzkoako Hitza\n2018, urtarrilak 12 Albisteak, gipuzkoa, Kultura 436\nEgur zatiei porturatzen laguntzen die Joseba Mercader Garridok (Tolosa, 1978). Itsasoan noraezean dabiltzan egur zatiak hartu, “jolasean hasi”, ondo aztertu, eta balea itxura ematen die horietako askori. 2012ko gertakari batek piztu zion sen hori tolosarrari. “Urte hartan, balea bat agertu zen Donostian, eta hiru egunez egon zen hondartzan. Hil egin zen azkenean, eta gertakari hark zerbait sortu zuen nigan. Orduan hasi nintzen proiektua gorpuzten”.


Armagabetzea ahalbidetzea galdegin die Friendshipek Madrili eta Parisi | Politika | Berria\nArmagabetzea ahalbidetzea galdegin die Friendshipek Madrili eta Parisi\nArmagabetzea ontzat jo du, eta EBri eskatu dio prozesua babesteko. EAEko PPk «ekitaldi alternatibo handi» bat iragarri du desarmatzea izango den asteburu berean\nFriendship taldeko kideak, atzo, Europako Parlamentuan egindako agerraldian. BERRIA\nBasque Friendship Group bake prozesua babesteko europarlamentarien taldeak ontzat jo du ETAren armagabetze prozesuaren iragarpena, eta Espainiako eta Frantziako Gobernuei galdegin die prozesua «ahalbidetu» dezatela. Friendship taldeak prentsaurrekoa eman zuen atzo Europako Parlamentuan, ETAren armagabetze prozesuaz balorazioa egiteko. Han izan ziren Lidia Senra (Galiziako Alternativa Galega de Esquerda en Europa), Martina Anderson (Irlandako Sinn Fein), Mark Demesmaeker (Flandriako N-VA ) eta Josep-Maria Terricabras (ERC-Berdeak).\nEuskal Herriko eragile garrantzitsuenek, Hego eta Ipar Euskal Herriko erakundeek eta gizarte zibilak armagabetze prozesua ontzat jo dutela eta babesa agertu diotela gogoratu zuen Andersonek. Halaber, prozesuak nazioarteko egiaztatzaileen babesa izatea ontzat jo zuen, «arma horiek erabil ez daitezen» bermatzen duelako. Andersonen iritziz, armagabetzeak agerian uzten du «indar independentisten, eta, oro har, euskal gizarte osoaren konpromisoa», eta txalogarria da egin den «lan eskerga» eta euskal gizarte zibilaren «lidergoa».\nEspainiako eta Frantziako gobernuei, berriz, eskaria egin zieten Friendshipeko kideek. Aukera «profitatzea» galdegin zieten, eta ez dezatela oztoporik jar. Hala, dei berezia egin zieten Madrili eta Parisi armagabetze prozesua ahalbidetzeko. Ezinbestekotzat jo zuten, halaber, Europako Batasuneko erakundeek prozesua babestea, «ahal duten neurrian». Horretarako, bilera eskari formala aurkeztu diete Frantziak eta Espainiak EBn dituzten enbaxadore eta ordezkari iraunkorrei; bilera horietan, Friendshipek jakinaraziko die armagabetzearen inguruan duen jarrera eta prozesuarekiko duen konpromisoa.\nEAEko PPk, bestalde, iragarri du «ekitaldi alternatibo handi bat» egingo duela Baionan, ETAren «errendizioa» izango den asteburu berean. Alderdiak ez du zehaztu ez non egingo duen, ezta apirilaren 8an edo 9an egingo duen ere. EAEko PPren idazkari nagusi Amaia Fernandezek esan du «gizarte zibilari» eman nahi diotela protagonismoa, «batik bat, biktimei», eta ez dutela baztertzen ekitaldian Espainiako Gobernuaren ordezkaritza izatea.\nAzpimarratu du Baionan ez dela armagabetzea izango, baizik eta «ETAren errendizioa», eta segurtasun indarrek eta gizarte zibilak egindako lanaren ondorioa dela han gertatuko dena. Era berean, Jaurlaritzak ETAren armagabetzea babestea salatu du.\nJosu Erkoreka Jaurlaritzako eledunak, ordea, espero du armagabetzea «legala, behin betikoa eta ordainik gabekoa» izatea, Jaurlaritzak eskatzen duen bezala. Haren ustez, armagabetzearen aroa ez da itxiko apirilaren 8an, egun horren ostean, ETAren desegiteak etorri beharko duelako. «Armagabetzeak ateak irekiko dizkio ETAren amaierari». Gainera, Erkorekak argi du ETAk onartu egin duela desegin beharko duela, «berandu baino lehen».\n«Pozgarria da ikustea gizarte osasuntsu bat ari dela bake bila»


Gerra ostea | Oiartzuarren Baitan\ngerra ondorena, gosea\nalertxundi-k bidalia Ar, 05/21/2019 - 09:31-n\n0:25:00 - 0:26:15 (1' 15'')\nGerra ondoan jende asko goseak egoten omen zen. Epeleko familiak, ordea, ez zuen sekula goserik pasa: etxean nahiko jaki sortzen zuten.\nGehiago irakurrigerra ondorena, gosea -ri buruz\nalertxundi-k bidalia Az, 02/21/2018 - 10:51-n\nArbelaitz Zapirain, Maria Jesus; Mitxelena Arbide, Bixente\n0:35:01 - 0:36:26 (1' 25'')\nGerra ondoren ez omen zen asko aldatu. Erretratuak eskolan, gurutzea.\nGehiago irakurrigerra ondoren -ri buruz\nalertxundi-k bidalia Ar, 02/20/2018 - 09:43-n\n0:08:01 - 0:09:34 (1' 33'')\nEz zen ogirik izaten gerra ondoan. Pirrilak ogi beltza eta txarra. Kategoriak izaten omen ziren.Baserrian goserik ez zuten pasa, kalean bestela zen.\nGehiago irakurrirazionamentua -ri buruz\nalertxundi-k bidalia Al, 02/19/2018 - 09:08-n\nOiartzabal Egiguren, Joxepa\n0:44:10 - 0:48:11 (4' 01'')\nSenarrak soldaduska Aiako Harrian egin zuen, Aritxulegiko tunela egiten aritu zen eta horrela ezagutu zuten elkar. Senarraren anaia soldaduska ez egiteagatik Frantziara joan zen ihesi. Anaiarengana joan zen senarra eta ondoren Joxepa ere bai. Lana gogorra zen eta semeak 2 urte zituela bueltatu egin ziren Euskal Herrira.Orduan hasi zen Arditurrin lanean.\nGehiago irakurrisenarra, frantzia -ri buruz\nalertxundi-k bidalia Ar, 02/13/2018 - 10:42-n\n0:24:44 - 0:27:42 (2' 58'')\nAita Ergoiena Tolarera joaten zen enkargutara. Egun batean atxilotu egin zuten. Amak ezagutzen zuen orduko alkatearen andrea, bere dendan egiten zituelako erosketak eta hara joan zen negarrez laguntza eske. Hari askatu zuten. Euskara gaizki ikusia zegoen.\nalertxundi-k bidalia Ar, 02/06/2018 - 21:41-n\n0:40:34 - 0:42:11 (1' 37'')\nRazionamentuan zer ematen zuten kontatzen du. Olioa ere falta. Potajeari esnea botatzen zioten, patatak urarekin prejitzen zituzten. Txerri manteka ere erabiltzen zuten.\njanaria eman behar\nalertxundi-k bidalia Ar, 02/06/2018 - 21:37-n\n0:38:36 - 0:40:34 (1' 58'')\nJanaririk ez eta zutenaren zati bat entregatu egin behar izaten zuten. Janaria goeddetzen aritzen zen jendea, Pikoketako pasadizoa. Momotegikoek Arditurriko bulegoen gainean gorde zuten.\nGehiago irakurrijanaria eman behar -ri buruz\nalertxundi-k bidalia Az, 12/20/2017 - 09:39-n\nEtxeberria Olaziregi, Joxepa\n1:16:25 - 1:20:05 (3' 40'')\nErrenteriara ezkondu zen, Labe baserrira. Aitaginarreba eta amaginarreba zaindu eta plazan saltzen ibiltzen zen. Han ikasi omen zuen erdaraz, nahiz eta orduan ere asko entzuten zen euskaraz. Errenteria aldea autopista, eta hainbeste etxerekin... txikituta omen dago, harrituta dago txikizioarekin.\nGehiago irakurriErrenteriara ezkondu -ri buruz\nLesakako errota, Goizueta\nalertxundi-k bidalia Ar, 11/21/2017 - 08:52-n\n-Lesakan adibidez ze errotata joten ziñazten?\n-Lesakan kalian bertan zen bat.\n-Bai. 'Ta harea joten giñan. Goatzen naz aski ondo. Eamaten zenun zakua, hua iyo bitarte, bertan irindu bittarte, bertan eon ber izaten genun. Bai.\n'Ta hemen berriz ogiya kartzeko atsalde erdiyan atetzen giñan Goizuta joteko, atsalde erdiyan itxetikan, Txikierdiko ondotikan. Eta danba-danba-danba.\nIlluntzeko harea sartu. Illuntzeko 'ro gabez harea sartu ber genun. Bestela, guardia zibillak han eoten zin kalian. Kalian ez, herriya biño honuntxexio zakaten kaxeta bat. Oan ez dakit zutikan daon hua.\nHerrira guzela eskoita. Guardia zibillan kaxeta bat zen.\n-Zer zen itxe?\n-Itxia. Kaxeta ttiki bat, guardia zibillak eoteko tokiya, itxia 'ta ezer ez, guardia zibillak eoteko haimbeste.\nEta harek, behin kendu ziuten, harrapatu ziuten.\n-Bai, kendu 'ta geo milla pezta munta. 'Ta ordun milla pezta guetzako asko. Jateko izaki ez 'ta milla pezta munta man ziuten.\n-Milla pezta. 'Ta orduko guetzako asko. Justu-justu jatekua haimbeste itten genun 'ta.\n-Pentsatu haimbeste senideko etxe batian e!\n-Bai, milla pezta asko zen.\n0:06:13 - 0:07:31 (1' 18'')\nLesakako errotara artoa ehotzera joaten zirenean eta ogi bila Goizuetara joatean nola ibiltzen ziren kontatzen du. Isuna ere jarri izan diete.\nGehiago irakurriLesakako errota, Goizueta -ri buruz\nalertxundi-k bidalia Ar, 11/21/2017 - 08:46-n\n-Bai, ze errotak asko bazien ez?\n-Errotak bazien. Gue ingurun bertan Zuaznabar, Txalaka, bestia zea 're bai.\nUgaldetxoko onduan nola dun izena besti harek, ba igual da geo Ergoinen 'e bai. Lau 'ro bost zea bazien errota.\n-Oiyartzunen, bai bai. 'Ta ahal zen tokira. Jango baldin bazen! Talua 'ta esnia.\n0:05:48 - 0:06:12 (0' 24'')\nOiartzunen ziren errotak zeintzuk ziren aipatzen du.\nGehiago irakurriOiartzungo errotak -ri buruz


2019 URTARRILA 10 • AZOKA\nEuskadi Austriako azokarik garrantzitsuenera doa\nAire-konexioen hazkundeak oso interesgarri egiten du merkatu hau euskal turismoarentzako.\n2018 ABENDUA 18 • PRAKTIKA EGOKIAK IKT-EN ETA SICTED-EN\n50 jomugatik gora parte hartu dute Pratika Egokietan IKT-en eta SICTED-en 2018an\nPartaidetzak IKT-en gora egin du, enpresa parte-hartzaileen %95ak akreditazioa lortu du eta %75ak bataz bestekoaren gaineko maila lortu du. Aurten, SICTED-en inplikatutako 700 enpresetatik %85ak gainditu egin du.\n2018 ABENDUA 18 • TURISMO GASTRONOMIKOA\nTurismo Gastronomikoaren Munduko V. Foroa 2019ko maiatzaren 2an eta 3an egingo da Donostian. Aurtengo edizioan, Foroa bultzatzeko asmoz, bat egin du Espainiako Industria, Merkataritza eta Turismo Ministerioak. Enplegua sortzen eta ...\n2018 ABENDUA 14 • INDUSTRIA-TURISMOA\nRetortillo sailburuak, atzo, “Euskal epopeia industriala” eta “Kronika migratzaileak” zineforumeko dokumentalak aurkeztu zituen, Sailak industria-turismoaren inguruan antolatzen dituen jardueren barruan. 500 pertsonak baino gehiagok parte hartu dute, orain arte, Industrialdiaren ...\n2018 ABENDUA 13 • SICTED\nEuskadik bere esperientzia SICTED-en ezarpen trinkoan aurkeztu du\nAurkezpena Valentzian egin zen azaroaren 29 eta 30ean Turismoko Estatu Idazkaritzak eta Comunitat Valencianak antolatutako XV. SICTED Foroan.\n2018 ABENDUA 12 • URTEROKO JARDUNALDIA\nEuskal kostaldeko turismo sektoreak bihar bere urteroko jardunaldia ospatuko du\nDonostiak hartuko du ekitaldi honen 8. edizioa eta egunera arte izandako profesional kopururik handiena bilduko du.\n2018 ABENDUA 10 • AZOKA\nEuskal Kostaldeko Gabonetako azoka eta Donostiako azoka, barneko merkaturako hitzorduak\nJoandako ostegunean ospatu zen Euskal Kostaldeko Gabonetako ohiko azokaren inaugurazioa, Eusko Jaurlaritzaren Turismo sailaren partaidetzarekin. Euskal merkatuari zuzendutako turismo-eskaintza guztia eta 3 hiriburuetako Gabonetako azokei buruzkoa izan dira Euskadiren stand-ean ...\n2018 ABENDUA 04 • MICE TURISMOA\nHarkaitz Millanek: “Desestazionalizazioa, Euskadiren posizionamendua eta bisitarien fidelizazioa sustatzen du MICE turismoak”\nMICE online gida berriak Euskadin ekitaldiak antolatzeko erraztasuna ematen dio Euskadiko turismoaren sektoreari. Eusko Jaurlaritzak MICE sektorearen alde egiten du apustu, lagundu egiten baitu desestazionalizazioan eta helmugaren posizionamenduan eta sustatu ...\n2018 ABENDUA 01 • AZOKA\nEuskadi Canneseko luxozko turismoaren azokan\nEusko Jaurlaritzaren Turismo sailak, Basquetourren bidez, Canneseko turismo azokan parte hartuko du beste urte batez. Abenduaren 4tik 6ra arte, Euskadik lan-mahai bat izango du Turespañaren standean eta ehunen bat hitzordu ...\n2018 AZAROA 30 • TURISMO MAHAIAREN BILERA\nGaur aurkeztu da Turismo Mahaiaren aurrean bertara sindikatuak sartu ahal izateko dekretuaren aldaketa-proiektua. Retortillo sailburuak Sailaren proposamena azaldu du egonaldi turistikoei zerga ezartzearen inguruan. Udal autonomia dago sailburuak planteatutako irizpideen ...\n« ... 20 21 22 23 24 ... »


Eskolara itzultzeko kredituak | Consumer\nEskolara itzultzeko kredituak\nErakundeek zero interesa duten maileguak dituzte "eskolara itzultzea" finantzatzeko, nahiz eta eskaintza urria den oraindik\nUniformea, liburuak, material didaktikoa, arropa eta kirol-oinetakoak… Gero eta gehiago dira ikasleen beharrak, baita ikasturte berrirako behar den guztiaren prezioa ere. Horregatik, ez da harritzekoa familia askok —are gehiago krisi-garaietan— “kostu” berezi hori, irailekoa, gainditzen lagunduko dieten maileguak kontratatzea. Gastu horiek ordaintzeko eskaintza berezia oraindik urria den arren, handitu egin da aurreko ekitaldiekiko, eta inolako interesik gabeko kredituak ere sortu dira.\n90 eurotik 15.000 eurora bitarte\n“Eskolarako itzulera” finantzatzeko kreditu-produktuen eskaintza oso txikia da hezkuntza-sektoreko beste segmentu batzuei (unibertsitate-prestakuntza, masterrak, hizkuntza-ikastaroak edo graduatu ondoko ikastaroak) banku eta aurrezki-kutxek ematen dizkieten maileguei dagokienez. Mailegu horietako gehienek 90 eta 15.000 euro arteko zenbatekoa eskaintzen dute, bederatzi hilabete eta bost urte arteko amortizazio epearekin, produktuaren eta eskatutako kopuruaren arabera. Gainera, komisioak beste kreditu-produktu batzuetan baino txikiagoak dira, eta %6 eta %7 bitarteko interesa aplikatzen dute, nahiz eta erakunde batzuek %0ko interesa duten maileguak diseinatu dituzten.\nKreditu horietako bat erratu gabe sinatzeko aukerarik onena haiek alderatzea eta zer abantaila eskaintzen dituzten aztertzea da, amortizazio-epeak eta xehetasun garrantzitsu bat ahaztu gabe: komisioak, produktu bat eragiketa osoaren %0,5 eta %1,5 bitartean garestitu baitezakete. Kreditu orokorrak sina badaitezke ere, aukera hori ez da hain gomendagarria, interes-tasak %2tik %4ra igotzea baitakar.\nIkasgeletara itzultzeko kredituen eskaintza txikia da oraindik; hala ere, hauek nabarmentzen dira:\nSortzez Garbiaren Aurrezki Kutxak zaindu du gehien produktu horien diseinua, bi modalitateren bidez. Alde batetik, “Kredielkargoa”, ikasturtetik eratorritako aparteko gastuak ordaintzeko erabiltzen dena: uniformeak, matrikulak, eskola- eta kirol-materiala, etab. Hainbat hilabeteren bidez egin daiteke aurre finantzazio-formula gisa. Kasu honetan, kredituaren zenbatekoa 3.000 eurokoa da gehienez, eta gutxienez 90 eurokoa. Amortizazioa hilero egiten da, hiru eta bederatzi hilabete bitartean.\nAragoiko erakundearen beste proposamena “Eskolarako itzulerako mailegua” izenekoa da, eta ikasturte berriaren hasierarekin lotutako gastuak ere finantzatzen ditu. Aurrekoaren aldean, berriz, eskuzabalagoa da emandako kapitalean (3.000 eurotik 9.000 eurora bitarte), eta bost urtera arteko amortizazio-epea du, %6ko interes-tasa finko nominala eta hileko kuota konstanteak aplikatuta. Kontratua sinatzen dutenek bete beharreko baldintzen artean amortizazio aseguru bat kontratatzea dago.\nMediterraneoko Aurrezki Kutxaren eskaintza, mailegu horiek merkaturatzen dituen beste erakunde bat, “Krediestudios” bihurtu da. Ekarpen nagusia da ez dela inolako interesik aplikatzen, hau da, %0, gehienez ere 3.600 euroko zenbatekoan, eta bederatzi hilabetetan itzuli daiteke. Kreditu horren beste indargune bat da harpidedunei aplikatzen dien komisio bakarra estudiokoa dela, %1ekoa.\nEskolarako itzulera finantzatzeko beste formula bat “Eskola Kreditua” izenekoa da, bereziki aparteko gastuz betetako ikasgeletara itzultzeko pentsatua. Finantziazio-lerro bat da, ordainketa-baldintza oso zehatzak ditu, eta interes-tasa bat dator lehiak ezartzen dituenekin. Horrela, “Eskola-kredituarekin”, ikasketa-matrikula, material informatikoa, liburuak, uniformeak… finantzatzen dira.\nEspainiako Kutxak aspalditik du “Ikasketa Mailegua”, aurrekoen ildo beretik, eta jarduera hori helburu duen edozein zerbitzu finantzatzea du ezaugarri. Gehieneko muga 15.000 eurokoa da, merkatuak eskaintzen duen handienetako bat, eta amortizazio epea hiru urtera artekoa da, urtebetera arteko amortizazio gabearekin.\nEskolara itzultzea finantzatzeko kredituak finantza-erakundeek gizarteko sektore ahulenei eta baliabide ekonomiko gutxiago dituztenei eskaintzen dizkieten kreditu bigunen antzekoak dira. Mailegu horiek lehentasunezko baldintzetan sinatu ohi dira, eta, egoerarik okerrenean, %7ko interes-tasa aplikatzen zaie onenean, %0ko interesa dute.\nHoriek kontratatzeko ez da baldintza berezirik eskatzen, kasu jakin batean amortizazio-aseguru bat sinatzea izan ezik. Hori dela eta, nahiko produktu eskuragarria da familia-ekonomientzat, batez ere hezkuntza-prestakuntzako beste esparru batzuekin lotutako beste kreditu-produktu batzuei dagokienez, 60.000 euroraino irits baitaitezke, eta kostu handiagoa dute, aplikatutako interes-tasa dela eta.\namortizazio bira interés-eu kredituak pre´stamos-eu\nHiru ordu baino gehiago bideojokoetan? Kontuz osasunarekin… eta dirua ere bai!\nErroldatze faltsua, zer ondorio ditu?\nNoiz preskribitzen dituzte zorrak?


Erregeak Usurbilen: "Elkarrekin partekatuz opari guztiak guztiongana iristea da gure nahia" | Noaua Kultur Elkartea\nHemen zaude: Hasiera » Aisia » Erregeak Usurbilen: “Elkarrekin partekatuz opari guztiak guztiongana iristea da gure nahia”\nErregeak Usurbilen: “Elkarrekin partekatuz opari guztiak guztiongana iristea da gure nahia”\nBy\tnoaua\ton\t2018-01-05\tin\tAisia, Euskara, Jaiak, Jendartea, Kultura\nUsurbila heltzeko bidaia luze bezain gogorra egin dute, baina haien lan egun partikularra hasi baino ez dute egin. Gau luzea dute aurretik, gau euritsu eta hotza. Euri tanta artean heldu dira hain zuzen aurtengoan Meltxor, Gaspar eta Baltasar erregeak frontoira, antortxero eta txistularien atzetik. Harrera beroa egin diete bertaraturikoek eta eskuzabal portatu da hirukotea. Frontoia euriaren babesleku izan arren, bestelako zaparrada bizi izan baita; erregeek jaurtitako gozokiena.\nAurretik, haurren gutunak jaso dituztela aditzera eman, gaur gauean oparien banaketa egingo dutela iragarri, horretarako usurbildarren etxeetan jan edana uzteko eskatu eta bihar esnatzean jasotako opariak partekatzeko deia egin dute urtero irakurri ohi duten mezuan. Horren ostean, etxeko txikienek erregeekin egoteko aukera izan dute. Jende ilara luzeak izan dira.\nHaurtxo, gazte, amatxo, aitatxo, aiton eta amona, arratsalde on! Aurten ere bidaia luzea eginda iritsi gara. Bidaia luzea, gogorra izan da. Desertua, mendiak, haranak, ibai eta errekak pasata hemen gaituzue, urteroko zita honi ezin uko egin.\nPostariak ekarri dizkigu zuen maitasun guztiz idatzitako gutunak. Zenbat eskaera aizue! Saiatuko gara guztientzako opariak izaten, baina badakizue ezingo ditugula guztien nahiak guztiz bete. Elkarrekin partekatuz opari guztiak guztiongana iristea da gure nahia, eta gainera, elkarrekin partekatuz opariak are ederreago direla uste dugu.\nBidaia luzea eginda, guk gure lanak eginda beti bezala. Eta zuek ondo portatu al zarete? Eta gurasoak? Gaurko gau honetan badakizue opariak jasotzeko aukera izango duzuela baina goiz oheratu beharko duzue. Eta guretzako esne beroa, eztia eskertuko da gaurko gau honetan, hotza egiten du eta. Pentsatu baita gure zaldiengan. Egingo duzue?


Vittorio Gregotti - Wikipedia, entziklopedia askea.\nVittorio Gregotti (Novara, Italia, 1927ko abuztuaren 10a - Milan, Italia, 2020ko martxoaren 15a) italiar arkitektoa izan zen.\nNovara, 1927ko abuztuaren 10a\nMilan, 2020ko martxoaren 15a (92 urte)\nPolitecnico di Milano (en)\narkitektoa, unibertsitateko irakaslea eta erredaktoreburua\nLisboa eta Bartzelona\nStade des Costières (en)\nLuigi Ferraris estadioa\nBelémgo Kultura Zentroa (Portugal), Vittorio Gregottik diseinatua.\nArkitektura-ikasketak egin zituen Milango Politeknikoan (1952). Casabella-continuità arkitektura-aldizkarian erredaktore gisa hasi zen lanean, eta Architetti Associati izeneko arkitektura-estudioa sortu zuen Milanen, Lodovico Meneghettirekin eta Giotto Stoppinorekin. Talde horren lan aipagarrietako bat Cameriko etxebizitza-eraikuntza (1956-1957) izan zen, eraikuntzak dituen villa klasikoen ezaugarriengatik.\n1969an, etxebizitza-sail bat egin zuen Palermoko Unibertsitaterako, eta Zen auzoko lehiaketetan garaile atera zen hiri hartan bertan. 1982ko Berlingo Eraikuntzaren Nazioarteko Erakusketarako, etxebizitza-sail bat egin zuten Gregottik eta laguntzaileek. Lan horretan, inoiz baino nabariagoa izan zen fabriketako estetikaren erabilera.\nEstudioko zuzendari izateaz gainera, Rassegna aldizkariaren zuzendari izan zen 1980tik aurrera, eta Casabella-continuità aldizkariarena, 1982tik aurrera.\nIdatzi dituen lanen artean, aipagarria da, besteak beste, Il territorio dell'architectura.\nWikimedia Commonsen badira fitxategi gehiago, gai hau dutenak: Vittorio Gregotti\n(Italieraz) Vittorio Gregottiren webgunea\nMultimedia: Vittorio Gregotti\nAzken aldaketa 22 martxoa 2020(e)an, 10:43(e)tan\nOrriaren azken aldaketa: 22 martxoa 2020, 10:43.


www.gaiker.es webgunearen jabetza intelektualaren eskubideak (aurrerantzean Webgunea) eta bertan dauden edukiak, GAIKERren menpe daude (aurrerantzean GAIKER).\nGAIKERrek edozein unetan eta abisurik eman gabe, Webgunea aldatzeko eskubidea du, eta baita horren ezarpenak, edukiera edo bertan aurki daitezkeen baliabide teknikoak ere.\nGAIKERrek hurrengo eskubideak ere ditu: Webgunearen sarbidea; prestatzen diren zerbitzu batzuen edo guztien etetea edozein unean eta abisurik eman gabe, arrazoi teknikoak, segurtasunezkoak, kontrolezkoak, mantenuzkoak, elektrizitate horniketan arazoak edo beste edozein arrazoirengatik.\nGAIKERrek Lege Ohar honetan ezarritako baldintzak aldatzeko eskubidea du. Hori dela eta, GAIKERrek bere bisitariei aipatutako Lege Oharrak irakurtzea gomendatzen die Webgunean sartzen diren bakoitzean.\nGAIKERren berariazko baimena eduki ezean, zeharo debekatuta dago gune honetan aldaketak egitea. GAIKERrek ez ditu bere gain hartuko hirugarren batek egindako manipulazioaz eta hemen zehazten den informazioaren erabileraz eratorri daitezkeen erantzukizunak.\nGAIKERrek ez du bermatzen ezta bere gain erantzukizunik hartzen ere hirugarren batek konexio edo esteken bidez lotutako guneez ezta horien zehaztasuna edo fidagarritasunaren ondorioz eragindako kalteez eta galerez. GAIKERren agertzen diren esteken betekizuna da Interneten aurki daitezkeen beste informazioez esklusiboki informatzea. Bertan, Webguneak eskaintzen dituen zerbitzuak handitzeko aukera izango du. GAIKER ez da esteka horien bidez lortu daitezkeen emaitzen erantzulea.\nWebgunera sartzen diren erabiltzaileek legeen arabera erabiltzeko konpromisoa hartzen dute. Betekizun hori betetzen ez badute eta kalteak sortzen badituzte, GAIKERren aurrean edo hirugarrenen aurrean erantzungo du.\nwww.gaiker.es-ek cookieak erabiltzen ditu erabiltzailearen nabigazio-lehentasunei buruz informazioa jasotzeko. Cookierik jaso nahi ez duten erabiltzaileek edo beren ordenagailuetan biltegiratu aurretik horretaz informatzea nahi dutenek, horretarako berariaz konfigura dezakete nabigatzailea.\nAipatutakoa betetzen ez bada, GAIKERrek legean azaltzen diren akzioak burutzeko eskubidea du.


Txina indartuta atera da pandemiatik | Ekonomia | Berria\nTxina indartuta atera da pandemiatik\nTxinan koronabirusaren kasurik ez da izan abuztuaren 19az geroztik. Horri esker, ekonomia krisi aurreko egoerara itzultzen ari da: ekoizpena handitzen ari dira fabrikak, barne turismoa eta kontsumoa indartsu dabiltza, eta baikortasuna antzematen da berriro herrialdeko ka leetan.\nBigarren hezkuntzako ikasgela bat, Shanghain. ZIGOR ALDAMA Tamaina handiagoan ikusi\n2020ko irailak 9 - Shanghai\nMezu bat errepikatu da Txinako ekonomiaren sektore gehienetan. «Fabrika bete-betean ari da lanean. Produkzioa handitu ere egin da azken urtearekin alderatuta», onartu du Geely enpresa autogileko komunikazio arduradunetako batek, Guiyang hiriko plantara egindako bisita batean. «Wuhan itxi ondoko lehen bi hilabeteak [urtarrilaren 23tik] gogorrak izan ziren, geratu egin behar izan genuelako, baina kontsumoa suspertu egin da, eta harekin batera itzuli da normaltasuna», azaldu du Liu Taok, Laoganma Txinako saltsa ekoizle handienetako bateko presidentearen idazkariak. «Gure proiektu guztiak berriro martxan daude, eta aparteko orduak egiten ari gara», gehitu du Chen Longfei arkitektoak, Shanghaiko estudio bateko kideak.«Jingdezhenen ez genuen inoiz epidemia jasan, konfinamenduak funtzionatu zuelako, eta sei kasu besterik ez genituen izan. Ekonomikoki, eskaerak jaitsi egin ziren otsailean eta martxoan, baina leheneratu dira, eta orain huts egiten duen bakarra nazioarteko merkatua da; etxeko merkatuarekin eta Internet bidezko salmentekin konpentsatu nahian gabiltza», nabarmendu du Xiong Qianjunek, bere izena daraman portzelana enpresako presidenteak.\nHaien mezua bat dator lehen begirada batean Txinako kaleetan ikusten denarekin. Normaltasun zaharra bere bidea egiten ari da maskaren gainetik; garraio publikoan eta jendetza handia biltzen den leku itxietan baizik ez dira derrigorrezkoak. Tartean behin tenperatura kontrolak egiten dizkiete herritarrei, baina jada inork ez dio erreparatzen infragorrien termometroak erakusten duen zenbakiari.\nTxinatik barrena mugitu ahal izateko artean indarrean dago derrigorrezko aztarnatze aplikazioa, baina QR berdea da araua, eta horrek ekarri du festa giroa herrialdean zehar zabaltzea. Tabernak eta diskotekak berriz gainezka daude, adinekoek plazak eta parkeak betetzen dituzte hain gustuko dituzten taldekako dantzekin, eta gazteentzako kontzertuek gero eta entzule gehiago dituzte.\nEuskal Herrian gertatzen ari denarekin alderatuta, harritzekoa da nola ireki dituzten eskolak ikasturtearen hasieran. Maiatzaren amaieran indarrean jarri ziren neurri zorrotzak —manparak norbanakoentzat eta etengabe desinfektatzen aritzea— alde batera utzi dituzte, eta orain maskarak erabiltzea hautazkoa da.\nErraza da zergatia ulertzea: Txinak ez du COVID-19 kasurik izan abuztuaren 16az geroztik. Ordutik hona antzeman diren kutsatze guztiak atzerritik ekarritakoak izan dira, eta berehala kontrolatu dituzte, besteak beste, herrialdera iristen den edonork hamalau eguneko berrogeialdia zorrotz bete behar duelako.\nBirusa erauzteko estrategiak talka egiten du mendebaldean gehien zabalduta dagoenarekin —COVID-19arekin bizitzea eta hura ahal dena kontrolatzea—, baina badirudi arlo ekonomikoan ere itxaropenerako datuak ematen dituela. Berez, Txina da, Vietnamekin batera, urteko bigarren hiruhilekoan haztea lortu zuen ekonomia bakarra: BPGa %6,8 beheratu zen, baina bigarrenean %3,2 egin zuen gora, industria suspertu baitzen (+%4,8). Edonola ere, 2020aren lehen erdia negatiboa izan da: 45,6 bilioi yuaneko barne produktu gordina izan zuen (5,77 bilioi euro), 2019ko lehen erdian baino %1,6 gutxiago.\nBaina inork ez du zalantzan jartzen Txinak azeleragailuari sakatuko diola urtea amaitzeko falta diren hilabeteetan. NDF Nazioarteko Diru Funtsak %1,2ko hazkundea iragarri du 2020rako, eta Moody's-ek, berriz, %1,9koa. Iragarpen horiek hobetzeko modua dagoela aurreratzen ari dira zerbitzuen azken datuak. Barne kontsumoak dakar herrialdearen aberastasunaren %57,8, eta badirudi goranzko bidea hasi duela, astiro bada ere. Txikizkako salmentak gutxitu egin ziren ekainean (-%1,8) eta uztailean (-%1,1), baina beherakadaren erritmoa moteltzen ari da, eta espero da aurki zenbaki positiboak itzultzea. «Osasun egoera kontrolpean dago, eta denak erakusten digu barne kontsumoak hazten jarraituko duela», azaldu du Zhao Qingh Estatistiken Bulego Nazionaleko funtzionarioak. Estrategiak garbia dirudi: Txinak bere barne sendotasunean du konfiantza koronabirusaren krisitik ateratzeko, eta ez munduko ekonomiaren suspertzean.\nBaina bada kezka handi bat: desberdintasun sozialak handitzen ari dira. LVMH luxuzko produktuen Frantziako multinazionalaren salmentak %65 handitu ziren urteko bigarren hiruhilekoan, eta Savills azterketa etxearen estatistikek diote goi klaseetarako merkataritza guneetan salmentak gora doazela. Baina, beste muturrean, herritar pobreenen sufrimendua ez da amaitu. Li Keqiang lehen ministroak berak onartu zuen arrakala hori, parlamentuaren urteroko bileraren amaieran gogorarazi zuenean 600 milioi herritarrek mila yuan baino gutxiago irabazten dutela hilero (125 euro).\nBaliteke zenbaki horrek ez aintzat hartzea ezkutuko ekonomiaren neurria, baina esanguratsua da ikusteko dena ez dela urre. Txinako Estatu Kontseiluak iragarri du 2024rako per capita errenta 14.000 dolarrera iritsiko dela , eta Txinako BPGa munduko handiena izango dela urtebete beranduago; baina beste estatistika batzuk nabarmen okerragoak dira. Hirietan, herritarren erosteko ahalmena %9,5 jaitsi zen urteko lehen hiruhilekoan, eta %6,2 bigarrenean, batez ere telelana egiterik izan ez dutenen ondorioz. Bestalde, urtean 300.000 yuanetik gora (37.500 euro) irabazten duten familien arteko inkesta batek erakutsi du klaserik aberatsenetan erosteko ahalmena handitu egin zela bigarren hiruhilekoan.\nDesberdintasunak ez dira Txinaren arazoa soilik, baina arrakala ez du gustuko igitaiaren eta mailuaren azpian biltzen den gobernu batek. Horren erakusle da Pekingo gobernua saiatu dela zentsuratzen Thomas Pikettyk Kapitala eta Ideologia liburuan Txinako desberdintasun sozialei buruz argitaratutakoa, nahiz eta Xi Jinping presidenteak berak esan zuen lan txalogarria zela.\nArazoak arazo, baikortasuna zabaldu egin da azken asteetan. Abuztuan, Txinako enpresak pandemiaren aurreko erritmoan hasi ziren kontratatzen, eta Erosketen Arduradunen Indizea —zerbitzuetako enpresen termometroa— berriro 50 puntutik gora kokatu zen, negozioa hazten ari dela erakusten duen mugaren gainetik.\nTurismoa da kontsumoaren hazkundearen adibide on bat, nahiz eta haren datu onek baduten artifizialetik. Izan ere, Txinaren mugak ia-ia itxita egoteak eta gobernuak kanpotik datorren oro konfinarazteak eragin du atzerrira joan nahi zuten guztiak herrialdean bertan geratzea. Beste inon baino gehiago, Hainanen ikusten da barne turismorako joera hori: joan den hilean %60 ugaritu ziren uharte horren klima tropikalaz eta tax free dendez gozatzera joandako turistak. «Txinatarrak gertuko lekuetara doaz, oporraldi txikiagoak egin dituzte, baina egunean diru gehiago gastatzen ari dira. Kalitatezko zerbitzuek bezeroak irabazi dituzte», azaldu du Internet bidezko bidaia agentzia nagusiak, Ctrip-ek.\nZuhur ageri da gobernua, haatik. «Txinako ekonomiak lortu du gutxika-gutxika pandemiak eragindako kaltea gainditzea, baina hazkundeak oraindik badu beheranzko joera, koronabirusak artean eragin kaltegarria duelako nazioarteko ekonomian. Aldagai makroekonomiko gehienak artean kopuru negatiboetan daudenez, bide luzea dugu pandemiak kendu ziguna berreskuratzeko. Baina erakutsi dugu haren eragina kontrolatzerik bazegoela», azaldu zuen Estatistiken Bulego Nazionaleko bozeramaileak, bigarren hiruhilekoko datuak azaltzean.\nEdonola ere, nahiko argi dago Txina indarturik aterako dela egungo egoeratik. Azken finean, munduko fabrika da oraindik ere, eta munduak inoiz baino gehiago behar du orain. Estatistika ulergarri batek erakusten du: IHS Markiten arabera, Txinaren esportazioak mundukoen %20 izan ziren apirilaren eta ekainaren artean, 2019ko tarte horretan baino zazpi puntu gehiago. Goranzko joera hori indartzen ari da, abuztuan Txinaren esportazioak beste %9,5 handitu baitziren.\nDonald Trumpentzat zoritxarrez, hark duela bi urte luze hasitako gerra komertzialak ez du lortu Txinaren eta AEBen arteko merkataritzaren desoreka arintzea. Kontrakoa gertatu da: Txinak AEBekin duen superabita %27 handitu da. Garbi dago Pekinek ez duela bete merkataritza akordioaren lehen fasea ixteko hitzemandakoa —hau da, 2017an baino 200.000 milioi dolar gehiagoren produktuak inportatuko zituela AEBetatik—. Are gehiago, urte horretan baino elikagai eta energia produktu gutxiago erosi dizkio.\nHori gutxi balitz, munduko bi ekonomia nagusien arteko gatazkari erregai gehiago botatzeko beste elementu bat azaldu da azkenaldian: yuan diruaren balioa kopuru harrigarriki txikietan dago. Ekonomista batzuen arabera, horrek esan nahi du Pekin bere dirua manipulatzen ari dela atzerrian gehiago saldu ahal izateko. Salaketa horiek ukatu ditu Txinako Herri Bankuak, baina onartu du esku hartzen duela truke tasa «egonkor bat» lortzeko. Hots, eragotzi nahian dabilela yuanak balioa handitzea, nahiz eta hori den oraingo egoerak bultzatu beharko lukeena.\n«Txinari beti leporatzen diote zikin jokatzea; betiko potentziek finkatu zituzten arauak, haiek beti irabazteko. Lortzen ez dutenean, Donald Trumpek jokoaren arauak aldatu ditu, eta inoiz egingo ez zutela zioten hori egiten dute; kasu honetan, merkatu librearen aurka joan. Agian aldaketa da Txina gai dela arauak ezartzeko bere interesak defendatze aldera», azpimarratu du Xiongek, bere buruari te berde bat zerbitzatzen diola. Bere lantegian inork ez darama maskararik. «Koronabirusa? Zer koronabirusa?», esan du, txantxetan.


Berrogeialdian seme-alabekin egunez egun osatzen joateko ipuina - Jendartean\nHasiera » Haurrak » Berrogeialdian seme-alabekin egunez egun osatzen joateko ipuina\nAtalak: Haurrak, Haurren haziera, Hezkuntza\nEtxetik ezin atera gauden honetan, sormena lantzeko proposamena dakarte Iñaki Sanz-Azkue irakasleak eta Eñaut Aiartzaguena marrazkilariak: hamabost egunez, egunero igoko dute internetera Etxeko leihotik ipuinaren pasarte bat (haurrak pasartearen marrazkia egin dezan) eta pasarte horri lotutako zuri-beltzezko ilustrazioa (marrazkia sortu ordez ilustrazioa koloreztatu nahiago duenarentzat). Jolas moduan egunetik egunera ipuina osatzen joatea eta bide batez irakurmena lantzea da asmoa. Nahi duten haurrek eurek asmaturiko ipuina idatzi eta bueltan ipuin horri propio egindako marrazkia jasotzeko aukera ere ematen du Aiartzaguenak, bestelako material ugari eskaintzeaz gain.\nDenborapasak, marrazten ikasteko koadernoa, koloreztatzeko ipuinak… Itxialdi honetan etxeko gazteenak ez aspertzeko material ugari sortzen ari da Eñaut Aiartzaguena eta material berriarekin elikatzen joango da egunotan. Bere webgunetik deskargatu daiteke materiala, etxetik atera gabe (eta etxean inprimagailua izanez gero, paperera eraman daiteke).\nIratiren istorioa, hamabost testu eta hamabost marrazkitan\nIñaki Sanz-Azkuerekin batera abiatu duen proiektua da berezienetakoa: egunero arratsaldeko lauetan Etxeko leihotik ipuinaren zati bat joango dira igotzen, hamabost testu eta hamabost marrazki denera, umeak nahieran landu ditzan (marrazkia gehitu diezaioke testuari, edo Eñaut Aiartzaguenak sorturiko marrazkia koloreztatu). Ipuina egunez egun irakurtzen joan daitezke.\nIpuinak Irati izeneko neskatoaren istorioa kontatzen du: etxean dago itxialdiak behartuta, eta udaberria ate joka den honetan, amorrua eta tristura du ezin duelako naturaz gozatu. Pixkanaka, ordea, etxe inguruko animaliak eta landareak ezagutzen hasiko da, etxe aurrean dagoen zuhaitz zaharrak lagunduta…